

г+

локални акциони план за социјално укључивање рома и ромкиња у граду кикиндИ
2025-2027

 

Децембар 2024.

**САДРЖАЈ**

[1. УВОД 8](#_Toc185181903)

1.1 [Методологија и спровођење процеса консултација 9](#_Toc185181904)

2. [СТРАТЕШКИ И ИНСТИТУЦИОНАЛНИ ОКВИР НА МЕЂУНАРОДНОМ, НАЦИОНАЛНОМ И ЛОКАЛНОМ НИВОУ 12](#_Toc185181905)

[2.1 Усклађеност ЛАП-а са међународним и националним стратешким и правним оквиром 12](#_Toc185181906)

[2.2. Локална планска документа и јавне политике 13](#_Toc185181907)

[2.2.1 Ефекти досадашње реализације локaлних јавних политика у области инклузије Рома и Ромкиња у Кикинди 15](#_Toc185181908)

[2.3 Локални институционални оквир у области социјалне инклузије Рома и Ромкиња 15](#_Toc185181909)

[3. АНАЛИЗА СТАЊА 17](#_Toc185181910)

[3.1 Општи подаци о ромској националној мањини 18](#_Toc185181911)

[3.2 ОБРАЗОВАЊЕ 19](#_Toc185181912)

[3.2.1 Предшколско образовање 19](#_Toc185181913)

[3.2.2 Основно образовање 20](#_Toc185181914)

[3.2.3 Средње, више и високо образовање 22](#_Toc185181915)

[3.2.4 Локалне политике и праксе у области образовања 25](#_Toc185181916)

[3.2.5 SWOT анализа у области образовања 26](#_Toc185181917)

[3.3 ЗАПОШЉАВАЊЕ 27](#_Toc185181918)

[3.3.1. Локалне политике и праксе у области запошљавања 30](#_Toc185181919)

[3.3.2 SWOT анализа у области запошљавања 31](#_Toc185181920)

[3.4 СТАНОВАЊЕ 32](#_Toc185181921)

[3.4.1 Локалне политике и праксе у области становања 35](#_Toc185181922)

[3.4.2 SWOT анализа у области становања 35](#_Toc185181923)

[3.5 ЗДРАВСТВЕНА ЗАШТИТА 36](#_Toc185181924)

[3.5.1 SWOT анализа у области здравствене заштите 38](#_Toc185181925)

[3.6 СОЦИЈАЛНА ЗАШТИТА 39](#_Toc185181926)

[3.6.1 Локалне политике и праксе у области социјалне заштите 40](#_Toc185181927)

[3.6.2 SWOT анализа у области социјалне заштите 43](#_Toc185181928)

[3.7 БОРБА ПРОТИВ ЦИГАНИЗМА И ДИСКРИМИНАЦИЈЕ 45](#_Toc185181929)

[3.7.1 SWOT анализа у области борбе против дискриминације 48](#_Toc185181930)

[3.8 ПАРТИЦИПАЦИЈА 49](#_Toc185181931)

[3.8.1 SWOT анализа у области партиципације 51](#_Toc185181932)

[4. ДЕФИНИСАЊЕ ЖЕЉЕНЕ ПРОМЕНЕ 52](#_Toc185181933)

[4.1 Визија 52](#_Toc185181934)

4.2 [Општи циљ 52](#_Toc185181935)

4.3 [Посебни циљеви и мере 53](#_Toc185181936)

5. АКЦИОНИ ПЛАН 54

6. ОКВИР ПРОГРАМСКОГ БУЏЕТА ЗА СПРОВОЂЕЊЕ АКЦИОНОГ ПЛАНА 76

7. [ОКВИР ЗА ПРАЋЕЊЕ, ВРЕДНОВАЊЕ УЧИНКА И ИЗВЕШТАВАЊЕ О СПРОВОЂЕЊУ ЛАП-а 8](#_Toc185181939)4

 **УВОДНА РЕЧ ГРАДОНАЧЕЛНИКА**



 Поштоване суграђанке и суграђани,

 Град Кикинда одувек је био познат по својој отворености, разноликости и солидарности. Данас, с поносом, могу да кажем да је наш град један од водећих примера у Србији када је реч о интеграцији и унапређењу положаја ромске заједнице. Локални акциони план за Роме није само документ, већ израз наше заједничке воље да створимо праведно друштво, друштво које ће сваком човеку пружити прилику за достојанствен живот.

Локални акциони план од 2025. до 2027. године представља јединствен стратешки оквир за унапређење положаја ромске заједнице кроз конкретне мере и активности које обухватају кључне области: **образовање, запошљавање, становање, здравствену заштиту и социјалну заштиту.** Наш циљ је да се кроз спровођење овог плана омогући већа укљученост Рома у друштвене и економске токове, уз пуно поштовање њиховог идентитета, културе и традиције.

Посебно смо поносни на наша достигнућа у области образовања. Кикинда је један од ретких градова у Србији где ромска деца имају прилику да уче свој матерњи језик као изборни предмет. Ово није само питање образовања, већ и питање очувања културног наслеђа и идентитета. Ромска заједница, са својим богатим културним и уметничким доприносом, не само да обогаћује културни живот Кикинде, већ и доприноси развоју шире друштвене заједнице.

Економску укљученост Рома сматрамо кључном за унапређење њиховог укупног положаја. Верујемо да економско оснаживање није само индивидуална корист, већ и бенефит за целокупно друштво.

**Квалитетни стамбени услови су основно људско право, и због тога је једна од главних тачака Локалног акционог плана унапређење инфраструктуре и стамбених услова за ромску заједницу. Кроз пројекте адаптације и изградње станова, као и обезбеђивање приступа основним комуналним услугама, радимо на томе да свака породица има сигуран и достојанствен дом.**

Приступ квалитетној здравственој заштити је још један од приоритета нашег плана. Организација бесплатних превентивних прегледа, едукација о здрављу и подршка у процесу остваривања права на здравствену заштиту само су неки од корака које предузимамо како бисмо унапредили здравље ромске заједнице.

Ромска заједница у Кикинди није само корисник ових мера, већ и активан партнер у њиховој реализацији. Успеси које постижемо резултат су заједничког рада локалне самоуправе, невладиних организација, Националног савета Рома, међународних партнера и, што је најважније, саме ромске заједнице. Овај заједнички приступ не само да доприноси реализацији плана, већ и јача везе међу свим грађанима Кикинде.

На крају, желео бих да упутим позив свим суграђанима да пруже свој допринос у спровођењу овог плана. Толеранција, разумевање и међусобна подршка кључни су за изградњу заједнице у којој ће сви имати једнаке шансе за живот и развој. Наш град има потенцијал да постане пример инклузивног развоја не само у Србији, већ и шире.

Уз заједнички труд и посвећеност, верујем да ћемо успети да створимо Кикинду као град једнаких могућности, где различитости нису препрека, већ снага која нас све заједно чини бољима.

**ЛИСТА СКРАЋЕНИЦА**

**AП** Акциони план

**ГУ**  Градска управа

**ДЗ**  Дом здравља

**ЕУ**  Европска унија

**ЈЛС** Јединица локалне самоуправе

**ЈКП**  Јавно комуналнo предузеће

**ЛАП** Локални акциони план

**ЛКТ** Локално коориднационо тело за социјално укључивање Рома и Ромкиња

**МТ** Мобилни тим за социјално укључивање Рома и Ромкиња

**НСЗ** Национална служба за запошљавање

**ОЦД** Организација цивилног друштва

**ОШ**  Основна школа

**ПА** Педагошки асистент

**ПВО** Предшколско васпитање и образовање

**ППП**  Предшколски припремни програм

**ПУ** Предшколска установа

**РЗС** Републички завод за статистику

**РС** Република Србија

**СКГО** Стална конференција градова и општина

**СШ**  Средња школа

**ЦК**  Црвени крст

**ЦСР**  Центар за социјални рад

**ЦПУСЗ** Центар за пружање услуга социјалне заштите Града Кикинде

# **1. УВОД**

Роми су једна од најугроженијих друштвених група у нашој земљи, те је циљ Владе Републике Србије да кроз удружени напор читавог друштва унапреди њихов положај како би се смањиле неједнакости које постоје између ромске националне мањине и осталог становништва. До сада је на националном нивоу усвојено више стратешких докумената који су имали за циљ унапређење положај грађана ромске националности, а последњи такав представља *Стратегија за социјално укључивање Рома и Ромкиња у Републици Србији за период 2022 – 2030.* (у даљем тексту: Стратегија). Национална стратегија обухвата осам приоритетних области инклузије, међу којима су: борба против циганизма и дискриминације[[1]](#footnote-1), сиромаштво и социјална искљученост, партиципација, образовање, становање, запошљавање, здравље и социјална заштита. Србија се на свом путу европских интеграција, усвајањем стратешког оквира у овој области, придружила земљама чланицама Европске уније (ЕУ), будући да је као основу за израду овог документа користила *Оквир ЕУ за националне стратегије за интеграцију Рома,* који је Европска комисија заједно са Европским парламентом прописала за земље чланице ЕУ. Поред поменутог *Оквира,* Стратегија је заснована на важећим стратегијама и прописима којима су уређена поједина питања од значаја за унапређење положаја Рома и Ромкиња у свим областима социјалног укључивања, али и на опредељењу државе да развија програме унапређења положаја Рома и Ромкиња исказаним у *Оперативним закључцима* са семинара „Социјално укључивање Рома и Ромкиња у Републици Србији” (за период 2017−2019. године) и *Акционом плану за поглавље 23*[[2]](#footnote-2).

Национална стратегија је предвидела децентрализацију послова у вези са инклузијом Рома, те је њоме планирано спровођење великог броја мера управо на локалном нивоу уз наглашавање одговорности локалних органа власти за њихово спровођење. Разлози за ово су бројни. Многе јединице локалне самоуправе (у даљем тексту: ЈЛС) располажу локалним механизмима, као што су координатори за ромска питања, мобилни тимови, педагошки асистенти, здравствене медијаторке итд. захваљујући којима могу лакше да управљају и спроводе инклузивне јавне политике. Такође, Закон о локалној самоуправи обавезује ЈЛС да се старају о остваривању људских и мањинских права на својој територији, а оставривање права на образовање, рад, адекватно становање, примарну здравствену заштиту и социјалну заштиту се управо остварује на локалном нивоу - посредством органа ЈЛС или локалних испостава републичких органа. Такође, општине и градови поседују информације са терена о реалним проблемима и потребама ромске популације која живи на њиховој територији, на основу којих могу лакше да планирају и спроводе стратешке мере како би се отклонили узроци отежаног приступа правима и структурног сиромаштва припадника ромске националности. Управо су ово разлози због којих је национална стратегија истакла потребу да локалне самоуправе треба да усвоје локалне јавне политике у овој области, које ће бити усклађене са њиховим реалним локалним економским и социјалним развојем, те да јачају људске ресурсе који ће бити способни да припреме и управљају спровођењем локалних стратегија. Посебна одговорност локалних власти лежи у обезбеђивању средства, како у локалном буџету, тако и из екстерних извора (републички буџет, донаторска средства, ИПА фондови итд.) за успешно спровођење мера социјалног укључивања Рома на својој територији.

 Град Кикинда је захваљујући учешћу у пројекту «Подршка одрживим услугама социјалне заштите у заједници и политикама укључивања на локалном нивоу» покренула процес стратешког планирања у области инклузије Рома за период 2025 - 2027. Радну групу за израду ЛАП-а су чинили:

* Младен Богдан, Председник скупштине Града Кикинде,
* Богдан Тасовац, секретар Секретаријата за јавну управу, удружења грађана и верске заједнице Градске управе (ГУ) града Кикинде,
* Владимир Шајн, председник Удружење грађана „КИ - РОТА“
* Мелита Гомбар, чланица Градског већа за националне мањине, родну равноправност и бригу о породици,
* Жељко Раду, координатор за ромска питања.

## **1.1 Методологија и спровођење процеса консултација**

 Процес стратешког планирања је био заснован на методологији[[3]](#footnote-3) коју је развила Стална конференција градова и општина – СКГО у оквиру програма “Подршка ЕУ инклузији Рома – Оснаживање локалних заједница за инклузију Рома”. Сама методологија је усклађена са Законом о планском систему и Уредбом о методологији управљања јавним политикама, анализи ефеката јавних политика и прописа и садржају појединачних докумената јавних политика.

 Припрема ЛАП-а је подразумевала спровођење следећих фаза у процесу стратешког планирања:

 Припрему анализе стања са SWOT анализама у седам приоритетних

1...ѕѕд....

 области: борба против циганизма и дискриминације, образовање,

 запошљавање, становање, здравље, социјална заштита и партиципација

2

 Дефинисање визије, општег циља, посебних циљева и индикатора за

 мерење учинка

 Утврђивање стратешких мера које доприносе остварењу посебних циљева

3

 заједно са индикаторима за мерење учинка

Припрему акционог плана којим су детаљно разрађене дефинисане

4

 стратешке мере, те дефинисање оквира програмског буџета и оквира за

 спровођење, праћење и вредновање учинка.

 Током процеса стратешког планирања организовано је више радионица и састанака Радне групе, а одржане су и две фокус групе са предствницима ромске заједнице током којих је израђен нацрт ЛАП-а. У *табели 1* дат је њихов преглед:

|  |  |  |
| --- | --- | --- |
| Датум | Догађај | Сврха |
|  13.02.2024. | Уводна једнодневна радионица | Представљање методологије за израду ЛАП-а и упитника за сакупљање података за анализу стања |
|  30.09.2024. | Радионица за израду SWOT анализе | Финализирање нацрта ситуационе анализе и израда SWOT анализе за свих 7 приоритетних области инклузије Рома |
|  03.10.2024. | Прва фокус група са представницима ромске заједнице | Прикупљање информација о тренутном стању и проблемима у областима социјалне инклузије ромске популације која живи у Кикинди |
| 30-31.10.2024. | Двододневна радионица за израду циљева и мера | Дефинисање визије, општег циља, посебних циљева и мера за сваку приоритетну област инклузије, укључујући и индикаторе |
| 25-26.11.2024. | Дводневна завршна радионица за израду акционог плана | Дефинисање активности, носилаца, партнера, рока за имлементацију, средстава неопходних за њихову реализацију и извора финансирања |
|  28.11.2024. | Друга фокус група са представницима ромске заједнице | Прикупљање коментара и предлога за унапређење нацрта акционог плана ЛАП-а |
|  30.12.2024. | Јавна расправа о нацрту ЛАП-а | Представљање нацрта ЛАП-а и прикупљање предлога, коментара и сугестија заинтересованих страна за његово унапређење |

 Консултације са заинтересованим странама и представницима ромске заједнице су биле континуиран процес у који су Роми били укључени од самог почетка – израде анализе стања. Током процеса стратешког планирања организоване су две фокус групе на којима се дискутовало о проблемима и потребама ромске популације у свих седам приоритетних области социјалне инклузије, као и о стратешким мерама и активности које би требало реализовати у наредне три године на плану решавања идентификованих проблема. Такође, ромска заједница је учествовала и у припремама за саму јавну расправу када је упозната са израђеним предлогом ЛАП-а, као и на самој јавној расправи на којој су Роми имали још једну прилику да упутите додатне коментаре и предлоге на нацрт документа. Управо захваљујући томе је постигнуто да је финални предлог ЛАП-а усклађен са реалним потребама ромске популације у Кикинди, као и да су изабрани правци интервенције адекватно одабрани и да циљају идентификоване проблеме током анализе стања.

# **2. СТРАТЕШКИ И ИНСТИТУЦИОНАЛНИ ОКВИР НА МЕЂУНАРОДНОМ, НАЦИОНАЛНОМ И ЛОКАЛНОМ НИВОУ**

## **2.1 Усклађеност ЛАП-а са међународним и националним стратешким и правним оквиром**

 ЛАП за социјално укључивање Рома и Ромкиња усклађен је са циљевима и мерама националне *Стратегије за социјално укључивање Рома и Ромкиња у Републици Србији за период 2022. - 2030. године*, те је очигледна његова веза и усклађеност са релевантним међународним и европским прописима и документима у области заштите људских и мањинских права на чијим изворима је израђена и сама национална Стратегија. У *табели 2* је дат преглед најзначајнијих међународних документима са којима је ЛАП усклађен:

|  |  |
| --- | --- |
| Међународна организација | Назив документа |
| Савет Европе | * Конвенција за заштиту људских права и основних слобода,
* Европска социјална повеља
* Стразбуршка декларацији о Ромима
* Конвенција о спречавању и борби против насиља над женама и насиља у породици
 |
| Уједињене нације | * Универзална декларација о људским правима
* Међународни пакт о економским, социјалним и културним правима
* Међународни пакт о грађанским и политичким правима
* Међународна конвенција о укидању свих облика расне дискриминације
* Декларација УН о сузбијању насиља над женама
* Конвенција о правима детета
* Декларација о правима припадника националних или етничких, верских или језичких мањина
* Циљеви одрживог развоја Агенде 2030
 |
| Европска унија | * Оквир ЕУ за националне стратегије за интеграцију Рома и Ромкиња
* Стратешки оквир ЕУ за једнакост, укључивање и учешће Рома за период од 2020- 2030.
* Акциони план ЕУ за борбу против расизма за период 2020-2025.
* Декларација партнера Западног Балкана о интеграцији Рома у оквиру процеса проширења ЕУ
 |

 Као што је већ поменуто, најважнији стратешки оквир на националном нивоу за израду ЛАП-а представља Стратегија за социјално укључивање Рома и Ромкиња у Републици Србији за период од 2022. до 2030. године. Међутим, када говоримо о **националном правном оквиру** релевантном за ову област, онда треба споменути да је ЛАП усклађен са Уставом Републике Србије и бројним законима који уређују поједина питања у приоритетним областима социјалне инклузије Рома и Ромкиња. Најзначајни међу њима су: Закон о локалној самоуправи, Закон о планском систему, Закон о заштити права и слобода националних мањина, Закон о националним саветима националних мањина, Закон о забрани дискриминације, Закон о социјалној заштити, Закон о финансијској подршци породици са децом, Закон о основама система образовања и васпитања, Закон о предшколском васпитању и образовању, Закон о основном образовању и васпитању, Закон о средњем образовању и васпитању, Закон о уџбеницима, Закон о запошљавању и осигурању за случај незапослености, Закон о планирању и изградњи, Закон о становању и одржавању зграда, Закон о здравственој заштити, Закон о здравственом осигурању, Закон о јавном здрављу, Закон о матичним књигама, Закон о социјалној карти, Закон о управљању миграцијама, итд.

## **2.2. Локална планска документа и јавне политике**

 Град Кикинда је учесник у планском систему Републике Србије који у складу са својим надлежностима планира локалне јавне политике, анализира њихове ефекте, припрема и усваја планска документа, спроводи и прати њихову реализацију, те вреднује њихове учинке у циљу преиспитивања и унапређења јавних политика у будућности. У моменту израде ЛАП-а, град Кикинда је имао шест важећих планских документа / докумената јавних политика, и то:

* План развоја Града Кикинде за период 2022 – 2030. година
* Средњорочни план Града Киинде од 2024 – 2026. године
* Локални антикорупциијски план Града Кикинде за период од 2023 – 2026. године
* Локални акциони план за родну равноправност Града Кикинде за период од 2024 – 2026. године
* Локални акциони план за спорвођење мера и активности у управљању миграцијама на територији Града Кикинде за периоду 2022 – 2027.
* План јавног здравља Града Кикинде 2021 – 2026.

 Радна група је током припреме нацрта ЛАП-а узела у обзир циљеве и мере дефинисане постојећим планским документима вишег степена општости, који се непосредно или посредно односе на унапређење положаја Рома и Ромкиња и њихову инклузију у различитим областима, како би се обезбедило да нацрт ЛАП-а буде усклађен са њима. У табели испод су представљени циљеви и мере из поменутих докумената.

*Табела 3: Циљеви и мере који се односе на социјално укључивање Рома и Ромкиња из Локалног акционог плана за родну равноправност Града Кикинде за период од 2024 – 2026. године*

|  |  |
| --- | --- |
| ЦИЉ | МЕРА |
| ПОСЕБНИ ЦИЉ 1.2: Спровођење политике једнаких могућности и смањивање постојећих неједнакости између жена и мушкараца у (само)запошљавању, економским мерама и подстицајима, као и унапређење квалитета и доступности здравствене и социјалне заштите | **1.2.2.** Унапређење квалитета и доступности здравствене и социјалне заштите – услуга за жене, посебно за оне из друштвено осетљивих група |
| ПОСЕБНИ ЦИЉ 1.3: Унапређење безбедности свих грађана и грађанки у заједници посебно жена и девојака, са нагласком на безбедност жена и девојака из посебно осетљивих друштвених група | **1.3.1.** Унапређење безбедности у заједници, посебно безбедности жена и девојака**1.3.2.** Превенција родно заснованог насиља према женама и насиља у породици**1.3.3.** Подизање свести јавности о родно заснованом насиљу према женама и насиљу у породици |
| ПОСЕБНИ ЦИЉ 1.4: Унапређење квалитета живота жена на територији града Кикинде, укључујући жене из посебно осетљивих друштвених група | **1.4.2.** Подршка доступности предшколског, основношколског и средњошколског образовања **1.4.3.** Повећање доступности културних и спортских садржаја којим се промовише женски допринос у друштву |

*Табела 4: Циљеви који се односе на социјално укључивање Рома из Локалног акционог плана за спорвођење мера и активности у управљању миграцијама на територији Града Кикинде за периоду 2022-2027*

|  |
| --- |
| СПЕЦИФИЧНИ ЦИЉЕВИ |
| Специфични циљ 1. У периоду од 2022 – 2027. године трајно решити стамбено питање за најмање 30 породица избеглих, интерно расељених лица и повратника по основу Споразума о реадмисији откупом најмање 30 одговарајућих домаћинстава са окућницом,Специфични циљ 2. У периоду од 2022 – 2027. године трајно решити стамбено питање за најмање 15 породица избеглих, интерно расељених лица и повратника по основу Споразума о реадмисији доделом пакета грађевинског материјала за реконструцију објеката, односно завршетак започете градње.Специфични циљ 3. У периоду од 2022 – 2027. године стамбено збринути за најмање 5 породица избеглих, интерено расељених лица и повратника по основу Споразума о реадмисији кроз програм обезбеђивања монтажних кућа.Специфични циљ 4. У периоду од 2022 – 2027. године економски оснажити најамање 40 породица избеглих, интерено расељених лица и повратника по основу Споразума о реадмисији кроз програме доходовних активности у области повртарства, ратарства, сточарства за започињања сосптвеног бизница из ових области.Специфични циљ 5. У периоду од 2022 – 2027. године економски оснажити најамање 20 повратника по основу Споразума о реадмисији укључивањем у програме преквалификације и доквалификације. |

## **2.2.1 Ефекти досадашње реализације локaлних јавних политика у области инклузије Рома и Ромкиња у Кикинди**

 У периоду реализације претходног ЛАП-а за социјално укључивање Рома и Ромкиња, град Кикиндa је оствариo одређене резултате, пре свега, у области образовања, становања и запошљавања ромске полулације која живи на његовој територији. Тако је свим ученицима ромске националности од I до VIII разреда обезбеђен пакет школског прибора, а додељена је и једна студентска стипеднија и рефундирају се путни трошкови за једног студента ромске националности. Како би напори на плану унапређења образовања ромске популације имали утицај и на њихово запошљавање након школовања, Кикинда је потпсивањем Протокола о сарадњи са ГИЗ-ом омогућила радно ангажовање и стицање стручних квалификација за једног високообразовног Рома у Секретаријату за финансије Градске управе, који је након истека радног ангажовања примљен у радни однос на неодређено време. У области становања начињени су значајни помаци на плану унапређења стамбених услова великог броја ромским породица доделом пакета грађевинског материјала, адаптацијом и реновирањем кућа за ромске породице, као и поделом црепа за препокривање кућа и керамичких плочица за адаптацију купатила.

## **2.3 Локални институционални оквир у области социјалне инклузије Рома и Ромкиња**

 У Кикинди постоје следећи локални механизми који имају за циљ да оперативно олакшају приступ остваривању људских и мањинских права, као и социјалну инклузију ромске популације на територији града: **Локално координационо тело за социјално укључивање Рома и Ромкиња** (у даљем тексту: ЛКТ), **Мобилни тим за социјално укључивање Рома и Ромкиња** (у даљем тексту: МТ), **коориднитор за ромска питања, педагошке асистенткиње и здравствена медијаторка.**

 ЛКТ је основано као међусекторско тело са циљем координираног спровођења мера јавне политике усмерених на побољшање положаја Рома и Ромкиња који бораве на територији града Кикинде. Поред овога, ЛКТ покреће процес израде ЛАП-а за инклузију Рома, те врши координацију и надзор над његовим спровођењем. Оно је формирано као радно тело Градског већа, а чине га три члана: начелник Севернобанатског управног округа, председник Скупштине града и члан Градског већа за националне мањине, родну равноправност и бригу о породици.

 Такође, формиран је и Мобилни тим као важан локални механизам који ради на подстицању директне примене дефинисаних стратешких мера у локалним органима и установама, обилази ромска насеља на основу утврђеног плана, сарађује са Националним саветом ромске националне мањине и организацијама цивилног друштва, извештава органе јавне управе о проблемима у вези са применом стратешких мера, те припрема иницијативе и пројекте којима се осигурава сарадња локалних организација и партнера у процесу унапређења положаја Рома. Оперативни капацитети Мобилног тима засновани су, пре свега, на чињеници да су његови чланови запослени у локалним институцијама (Градска управа, Центар за социјални рад, Дом здравља, основне школе) и да непосредно раде на пословима који су у вези са остваривањем права лица ромске националности.

 У Кикинди је ангажован и **координатор за ромска питања** чија је улога да као представник локалне самоуправе пружа стручну и техничку помоћ ромској заједници на територији града у циљу решавања њихових проблема и задовољавања потреба, као и унапређења социо-економског положаја грађана ромске националности. Радно место координатора за ромска питања је систематизовано унутар градске управе.

 Важне локалне механизме у непосредном раду са ромском заједницом предстaвљају још и педагошки асистенти и здравствене медијаторке. **У Кикинди су ангажоване две педагошке асистенткиње,** и то у ОШ ,,Васа Стајић“ у Мокрину и у ПУ „Драгољуб Удицки“. Овај број не одговара потребама града на чијој територији постоји 15 редовних основних школа и предшколска установа која своју делатност реализује у 18 објеката / вртића. Педагошки асистенти имају важну улогу у повећању обухвата деце ромске националности у основним школама и предшколским установама, те пружају континуирану подршку деци и родитељима у похађању наставе и превазилажењу тешкоћа са којима се суочавају током школовања.

 Здравствене медијаторке представљају важну спону у ефикасном повезивању здравственог система и грађана неформалних ромских насеља, како би се омогућио што бољи увид здравствених установа у стање у овим насељима и повећао број правовременог јављања лекару. Оне воде евиденцију о здравственом стању житеља неформалних насеља, раде на подизању свести о неопходности вакцинације деце, о значају правилне исхране, хигијенских навика, заштити од заразних болести, планирању породице, као и о штетности психоактивних супстанци. **У Кикинди је ангажована једна здравствена медијаторка**, која тренутно задовољава потребе ромске заједнице у области оствaривања права на здравствену заштиту.

# **3. АНАЛИЗА СТАЊА**

 Град Кикинда се налази у северном делу Баната на 7,5 km од румунске и 60 km од мађарске границе. Простире се на 783 km2 и представља центар севернобанатског управног округа. Граничи са Чоком на север-северозападу, Адoм на западу, Новим Бечејoм на запад-југозападу, Зрењанином и Житиштем на југу и Новом Црњом на југозападу. Град чине градско насеље Кикинда и девет насељених места: Мокрин, Наково, Банатско Велико Село, Нови Козарци, Руско Село, Банатска Топола, Башаид, Иђош и Сајан.

 Кикинда се налази међу јединицама локалне самоуправе које спадају у другу групу развијености, што значи да се на њеној територији остварује БДП у распону 80-100% од републичког просека. Становништво града је према подацима из 2020. год. претежно ангажовано у прерађивачкој индустрији (34,12%), затим у трговини на велико и мало и поправци моторних возила (13,33%), затим следе здравствена и социјална заштита (9,75%), пољопривреда (6,97%), образовање (6,16%), државна управа и обавезно социјално осигурање (5,17%), грађевинарство (4,09%), саобраћај и складиштење (3,76%), као и услуге смештаја и исхране (3,22%). [[4]](#footnote-4)

 Према попису из 2022. године у граду живи 49.326 становника, од чега око 65% становништва живи у градском језгру, а око 35% у сеоском подручју. У односу на претходни попис из 2011. године, када је у Кикинди живело 59.511 становника, смањење становништва износи 17,11%. Тренд депопулације града је снажно изражен последње две деценије, јер је број становника у раздобљу 2002 – 2022. смањен чак за 17.676 и представља директну последицу негативне стопе природног прираштаја, економских миграција, као и останка младих у већим градовима у које су отишли због школовања. Просечна старост становника у Кикинди према подацима за 2020. год. је износила 44,14 године и незнатно је виша у поређењу са севернобанатском области (44,05), виша је у односу на републички ниво (43,42 године), а значајно виша у односу на ниво покрајине (43,09 године).

 **Град Кикнида је према званичној статистици мулитиетничка средина са највећим уделом српског становништва од 75,82%**, а затим по бројности следе Мађари (9,84%), Роми (3,28%) и Југословени (0,70%).

 *Табела 5: Најзаступљеније етничке групе у Кикинди према попису из 2022. године*

|  |  |  |
| --- | --- | --- |
| **Национална припадност** | **Број** | **Удео у укуп. становн. (%)** |
| **УКУПАН БРОЈ СТАНОВНИКА** | **49.326** | **100%** |
| СрбиАлбанциБошњациБугариБуњевциВласиГоранци**Роми**ЈугословениЦрногорциМађариМакедонциМуслиманиНемциРумуниРусиРусиниСловациСловенциУкрајинциХрвати*Остали**Регионална припадност**Нису се изјаснили**Непознато* | 37.3995312109612**1.620**349664.8568545466028144018161271583271.5302.440 | 75,82%0,11%0,02%0,02%0,02%0,01%0,02%**3,28%**0,70%0,13%9,84%0,17%0,09%0,09%0,12%0,06%0,03%0,08%0,04%0,03%0,26%0,32%0,66%3,10%4,95% |

 Извор: Републички завод за статистику

## **3.1 Општи подаци о ромској националној мањини**

 Грађани ромске националности чине једну од многих националних мањина које настањују територију града Кикинде. **Према последњем попису из 2022. године у Кикинди живи 1.620 Рома (827 мушкараца и 793 жене). Међутим, према проценама стваран број ромске популације је знатно већи и креће се око 3.000.** Бројни су разлози зашто званична статистика није поуздан извор података о броју Рома који живе у Републици Србији, па тако ни у Кикинди. Према Уставу Републике Србије грађани и грађанке нису дужни да се изјашњавају о својој националној припадности, те се процене углавном заснивају на теренском раду локалних институција и ОЦД које непосредно раде у областима пружања услуга и остваривања и заштите права ромске националне мањине. Поред овога, на неизјашњавање утиче и низ других битних фактора: страх од дискриминације, правна невидљивост, етномимикрија, изражена мобилност, социјална искљученост, као и висок проценат мешовитих бракова у ромској заједници и асимилација. Такође, на овај број утичу и сталне миграције ромске популације, али и прилив повратника из иностранства на основу споразума о реадмисији. Ипак, закључује се да је између два последња пописа становништва у Кикинди начињен значајан напредак у погледу изјашњавања, па се тако број лица који су се изјаснили као Роми повећао скоро дупло – са 841 на 1.620.

 **Ромска популација је претежно настањена на периферији града, у насељима Мали Бедем, Велики Бедем и Стрелиште,** али их има и у другим деловима у којима су помешани са осталим становништвом. Такође, у насељеним местима Башаид, Мокрин и Руско Село постоје истурене стамбене јединице у којима су настањени Роми. Они углавном живе у насељима са неразвијеном или недовољно развијеном комуналном инфраструктуром и у објектима лошег квалитета са незадовољавајућим хигијенским условима. Према последњем попису, највише Рома живи у урбаном делу града (950), док у руралним деловима живи њих 41,35% (670).

# **3.2 ОБРАЗОВАЊЕ**

## **3.2.1 Предшколско образовање**

Носилац предшколског васпитања и образовања у Кикинди је Предшколска установа „Драгољуб Удицки“ (у даљем тексту: ПУ) која свој рад обавља у 18 објеката, од којих се 9 налази у граду, а друга половина у селима. Према званичним подацима, **у школској 2022/23. години предшколским образовањем и васпитањем је у Кикинди било обухваћено 1.593 деце, међу којима је било 35 деце ромске националности (2,20%).** Од овог броја је било 10 девојчице и 25 дечака ромске националности.

*Табела 6: Број деце која су похађала предшколско васпитање и образовање (ПВО) у школској 2022/23. години у Кикинди*

|  |  |  |  |
| --- | --- | --- | --- |
|  Назив индикатора | Укупан број деце | Број девојчица | Број дечака |
| Број деце обухваћене ПВО | 1.593 | 781 | 812 |
| Број деце ромске националности која су обухваћена ПВО | 35 | 10 | 25 |
| Број деце узраста 0–3 године обухваћених ПВО | 180 | 88 | 92 |
| Број деце ромске националности узраста 0–3 године обухваћених ПВО | 0 | 0 | 0 |
| Број деце узраста 3–5,5 година обухваћених ПВО | 937 | 450 | 487 |
| Број деце ромске националности узраста 3–5,5 година обухваћених ПВО | 3 | 0 | 3 |
| Број деце која похађају припремни предшколски програм  | 476 | 233 | 243 |
| Број деце ромске националности која похађају ППП |  32 | 10 | 22 |

 **Анализа показује да велика већина деце ромске националности (91,43%) која похађају ПУ, заправо, похађа обавезни предшколски припремни програм**, **док је њихова укљученост у ниже вртићке групе на занемарљивом нивоу.** У посматраној години није било деце ромске националности у јаслицама, док су само три (3) детета старости од 3 до 5,5 година похађала вртић. Уколико ово упоредимо са подацима који се односе на децу из опште популације, лако се закључује **да је обухват деце ромске националности програмима раног развоја врло низак, јер из опште популације 71,50% деце похађа ниже вртићке групе у односу на 8,57% деце из ромске популације.** Ово представљаозбиљан проблем јер је укључивање деце у програме раног развоја, поготово из материјално депривираних породица, кључно за њихов нормалан развитак и даљи напредак у образовању на свим нивоима. Додатни проблем који неповољно утиче на напредовање деце представља низак материјални, социјални и образовни статус родитеља. У таквој ситуацији изостаје рана когнитивна стимулација код деце, те деца већ на предшколском узрасту почињу да заостају за децом из опште популације, имају оскудан фонд општих знања, а то у значајној мери неповољно утиче на њихов напредак у школи и доводи до заостајања и стагнације.

 Расположиви подаци показују да је обухват деце ромске националности обавезним ППП око 99% и да се сваке године појави двоје до троје деце која су најчешће дошла из иностранства и треба да упишу основну школу, а да претходно нису похађала предшколски припремни програм. **У ПУ „Драгољуб Удицки“ је ангажована једна педагошка асистенткиња** која пружа подршку деци и њиховим родитељима у похађању предшколског васпитања и образовања и превазилажењу тешкоћа са којима се суочавају.

## **3.2.2 Основно образовање**

 У систему основног образовања у Кикинди функционише 15 редовних основних школа, једна основна музичка школа и једна школа за децу са сметњама у развоју. Свако село има своју основну школу, а свака од њих образује и васпитава децу узраста од I до VIII разреда. **У школској 2022/23. години основношколско образовање у Кикинди је похађало укупно 3.674 ученика, међу којима је било 176 ученика ромске националности (4,79%).** Од тог броја је 73 девојчице (41,48%) и 103 дечака (58,52%). Педагошка асистенткиња је ангажована у ОШ „Васа Стајић“ у Мокрину.

*Табела 7: Укупан број ученика ромске националности у основним школама у школској 2022/23. години у Кикинди*

|  |  |  |  |
| --- | --- | --- | --- |
| Назив индикатора | Укупан број ученика | Број девојчица | Број дечака |
| Број деце обухваћене основним образовањем  | 3.674 | 1.790 | 1.884 |
| Број деце ромске националности која су обухваћена основним образовањем  | 176 | 73 | 103 |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

 Највише деце ромске националности похађа следеће основне школе: ОШ “Васа Стајић“ Мокрин, ОШ „1. октобар“ Башаид, ОШ „Јован Поповић“ Кикинда и ОШ „Ђура Јакшић“ Кикинда.

*Табела 8: Број ученика ромске националности по школама у школској 2024/25. години*

|  |  |
| --- | --- |
| Основна школа | Број ученика ромске националности(школска 2024/25. год) |
| 1. ОШ „ Жарко Зрењанин“ Кикинда
 |  8 |
| 1. ОШ „Фејеш Клара“ Кикинда
 | 19 |
| 1. ОШ „Вук Караџић“ Кикинда
 | 3 |
| 1. ОШ „Свети Сава“ Кикинда
 | 24 |
| 1. ОШ „Јован Поповић“ Кикинда
 | 51 |
| 1. ОШ „Ђура Јакшић“ Кикинда
 | 55 |
| 1. ОШ „6. октобар“ Кикинда
 | 2 |
| 1. ОШ „Петар Кочић“
 | 1 |
| 1. ОШ „Глигорије Попов“ Руско Село
 | 19 |
| 1. ОШ „Мора Карољ“ Сајан
 | 5 |
| 1. ОШ „Миливој Оморац“ Иђош
 | 10 |
| 1. ОШ „Иво Лола Рибар“ Нови Козарци
 | 6 |
| 1. ОШ „Братство-јединство“
 | 7 |
| 1. ОШ „1. октобар“ Башаид
 | 46 |
| 1. ОШ “Васа Стајић“ Мокрин
 | 45 |
|  | **301** |

 Према доступним подацима, **у школској 2022/23. години у основним школама је идентификовано осипање 4 ученика ромске националности - 3 дечака и 1 девојчица. Осипање је забележено у VI и VIII разреду.** Нема прецизне евиденције о разлозима осипања ученика из основног образовања и треба бити пажљив приликом тумачења ових података, јер неки ученици своје школовање настављају у другим школама због пресељења у друге општине или иностранство, неки се врате школовању следеће године или након пар година у исте школе које су претходно напустили или настављају образовање у школама за основно образовање одраслих. Поред овог, на нередовно похађање и осипање из школе утиче и лош материјални положај ромских породица, те су деца приморана да се врло рано укључе у радне активности, али и низак ниво свести и информисаности родитеља о значају образовања деце.

 Кикинда је прва локална самоуправа у АП Војводини према броју ученика ромске националности који похађају изборни предмет Ромски језик са елементима националне културе, али нема прецизних података колико је ученика похађало овај предмет у школској 2022/23. години.Један наставник поседују сертификат за извођење овог изборног предмета. У школама које похађају ученици ромске националности постоји пракса обележавања 8. априла – Међународног дана Рома.

 **Проблеми са којима се суочавају ученици ромске националности у похађању основног образовања су:** нередовно похађање наставе, рано напуштање основног образовања, рана удаја девојчица, непознавање ни српског ни ромског језика што отежава праћење наставе, ниска постигнућа и лоши образовни резултати, тешко уклапање повратника по реадмисији у домаћи образовни систем јер су образовни програми у иностранству другачији, затим недовољна свест родитеља о значају образовања, као и лоша материјална ситуација ромских породица.

 Функционално основно образовање одраслих се спроводи на територији града у две школе: ОШ „Васа Стајић“ Мокрин и ОШ „Глигорије Попов“ Руско Село. Тренутно 82 Рома похађају програме функционалног основног образовања у овим школама.

## **3.2.3 Средње, више и високо образовање**

 У Кикинди постоје 4 средње школе: Гимназија „Душан Васиљев“, Техничка школа, Средња стручна школа „Милош Црњански“ и Економско-трговинска школа, које су акредитоване за извођење наставе за укупно 20 образовних профила (2 смера у гимназији, 8 смерова у Техничкој школи и по 5 смерова у Средњој стручној и Економско-трговинској школи). **У школској 2022/23. години средњошколским образовањем је било обухваћено 1.722 ученика, међу којима је било 30 Рома (1,74%).**

*Табела 9: Број младих ромске националности обухваћених средњошколским образовањем у школској 2022/23. години у Кикинди*

|  |  |  |  |
| --- | --- | --- | --- |
| Назив индикатора | Укупан број ученика | Број девојчица | Број дечака |
| Број деце обухваћене средњошколским образовањем  | 1.722 | 822 | 900 |
| Број деце ромске националности која су обухваћена средњошколским образовањем  | 30 | / | / |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

 Највећа заинтересованост ромских средњошколаца влада за похађање Техничке школе која образује ученике у три подручја рада: машинство и обрада метала, саобраћај и електротехника, као и за Економско-трговинску школу у којој се школују комерцијалисти, економски техничари, трговци, кувари и конобари.

*Табела 10: Број ученика ромске националности по СШ у посматраним годинама у Кикинди*

|  |  |  |
| --- | --- | --- |
| Средња школа | Број ученика ромске националности(школска 2021/22. год) | Број ученика ромске националности(школска 2023/24. год) |
| 1. Гимназија „Душан Васиљев“ Кикинда
 | 2 |  2 |
| 1. Техничка школа Кикинда
 | 15 | 12 |
| 1. Средња стручна школа „Милош Црњански“ Кикинда
 | 3 | 4 |
| 1. Економско-трговинска школа Кикинда
 | 10 | 12 |
|  | **30** | **30** |

 Прикупљени подаци показују да је 18 младих ромске националности уписало средњу школу путем афирмативних мера у последње три школске године (8 девојчица и 10 дечака).

*Табела 11****:*** *Број младих ромске националности који су уписани у средњу школу путем афирмативних мера у последње три школске године у Кикинди*

|  |  |  |  |
| --- | --- | --- | --- |
| **Година** | УКУПНО УПИСАНИХ | ДЕВОЈАКА | МОМАКА |
| 2020/2021. | 15 | 8 | 7 |
| 2021/2022. | 3 | 0 | 3 |
| 2022/2023. | 0 | 0 | 0 |
| **Укупно све три школске године:** | **18** | **8** | **10** |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

 Ниједна средња школа у последње три године није реализовала ниједан пројекат или програм едукације о правима деце ромске националности, културолошким специфичностима и тешкоћама које отежавају редовно похађање наставе и напредовање ових ученика. Такође, у школама се не обележава Међународни дан Рома. **У средњим школама нема педагошких асистената нити ментора** који помажу и прате напредак ромских ученика. **Кључни изазови средњошколца ромске националности у Кикинди су:** лоша материјална ситуација породица, рано ступање у брак, рани излазак на тржиште рада због лоших материјалних услова, немотивисаност за школовање због тешког проналажења посла након завршетка школе, недовољна информисаност ученика о могућностима за наставак образовања и могућностима за запослење након школовања.

 Када говоримо о вишем и високом образовању, **тренутно из Кикинде шест студента ромске националности студира** на следећим факултетима: Медицински факултет у Новом Саду, Висока школа за менаџмент и економију у Крагујевцу и четворо студената похађа Високу струковну школу за образовање васпитача у Кикинди.

 **На фокус групи са предстaвницима ромске заједнице** истакнуто је да један од узрока зашто ромска деца не похађају програме раног развоја лежи у ограниченим капацитетима ПУ и критеријумима за упис деце, према којима предност имају деца чија су оба родитеља запослена, што углавном није случај са ромском децом. Као последица непохађања раних вртићких група, ромска деца долазе неприпремљена у ППП, те је неопходно увођење додатних програма у области раног развоја деце ромске националности на нивоу града. Такође, истакнуто је да на нивоу града не постоји тим који прати осипање ученика из образовања, као и да град не издваја средства за средњошколске стипендије, које би требало увести.

## **3.2.4 Локалне политике и праксе у области образовања**

 Из градског буџета су последње две школске године финансирани уџбеници, ужина, превоз за основну и средњу школу, као и стипендије за студенте. Извршени расходи из буџета по овом основу су представљени у табели бр. 12.

*Табела 12: Извршени расходи буџета Града Кикинде у периоду 2021-2023. година за потребе уџбеника, ужине, превоза и стипендија у РСД*

| Врста права | **Школска 2021/2022.** | **Школска 2022/2023.** |
| --- | --- | --- |
| Укупно у динарима | Број деце корисника права | Број деце ромске национал. | Укупно у динарима | Број деце корисника права | Број деце ромске национал.  |
| Уџбеници | 3.247.382,00 | / | / | 4.105.618,60 | / | / |
| Ужина | 9.276.009,93 | 571 | 154 | 9.477.274,54 | / | / |
| Превоз за основну школу | 1.560.000,00 |  12 | 1 | 2.000.960,01 | 12 | 1 |
| Превоз за средњу школу | 44.040.216,40 | / | / | 41.725.740,08 | / | / |
| Стипендије за средњошколце | 0,00 | / | / | 0,00 | / | / |
| Стипендије за студенте | 0,00 | / | / | 13.977.000,00 | / | 1 |

 Највише новца на годишњем нивоу се издваја за превоз за средњу школу, а давања из градског буџета за ову намену су се у посматраним годинама кретала између 41,7 и 44 милиона РСД. Из буџета се плаћа и ужина која на годишњем нивоу представља просечан издатак око 9,3 милиона РСД, а међу ученицима којима је обезбеђена бесплатна ужина просечно има око 150 ученика ромске националности. Буџетски расходи за уџбенике су у школској 2022/23. години градски буџет коштали 4,1 милион РСД. Град покрива и превоз за основну школу који је у претходне две године износио између 1,5 и 2 милиона РСД, а међу корисницима овог права је био и један ученик ромске националности. На стипендије за студенте је у 2023. години из градског буџета издвојено 13,9 милиона РСД, а међу стипендистима је један ромски студент.

 У последње три године је из градског буџета града у области образовања Рома финансиран један пројекат „Образовање као кључ“ у вредности од 200.000,00 РСД, који је спровело удружење Ромски облак маште. Циљ пројекта је био подизање свести о значају образовања, јер је оно једини излаз из зачараног круга сиромаштва. Исти пројекат је финансиран и средствима АП Војводине у износу од 70.000,00 динара.

## **3.2.5 SWOT анализа у области образовања**

|  |  |
| --- | --- |
| **СНАГЕ** | **СЛАБОСТИ** |
| 1. Висок обухват ромске деце ППП (99%)
2. Ангажована 2 педагошка асистента (по један ПУ и ОШ)
3. Доступност основног образовања у сваком насељеном месту
4. Велики број ученика похађа изборни предмет Ромски језик са елементима националне културе
5. Један наставник поседује сертификат за извођење изборног предмета Ромски језик
6. Постоји пракса обележавања Међународног дана Рома у ОШ
7. Доступност великог броја образовних профила у средњим школама
8. Доступна материјална подршка за школовање: бесплатни уџбеници, школски прибор, студентске стипендије, превоз за основну и средњу школу
9. Пет студената из ромске популације
 | 1. Мали број деце ромске националности похађа програме раног развоја
2. Низак материјални, социјални и образовни статус родитеља
3. Нема ране когнитивне стимулације код ромске деце, што узрокује потешкоће у праћењу наставе кад пођу у школу
4. Не спроводе се програми раног развоја за децу која не похађају вртић
5. Недовољан број ПА у ОШ
6. Не постоји тим за праћење осипања ученика из образовања
7. Нередовно похађање наставе и рано напуштање школовања
8. Рана удаја девојчица
9. Лоше знање српског и ромског језика отежава праћење наставе
10. Тешко уклапање деце повратника по реадмисији у домаћи образовни систем
11. Недовољна свест родитеља о значају образовања
12. Лоша материјална ситуација ромских породица
13. СШ не обележавају 8. април
14. У СШ нема педагошких асистената / ментора
15. Млади се рано укључују у радне активности због сиромаштва
16. Немотивисаност младих за школовање због тешког проналажења посла након завршетка школе
17. Из градског буџета се не финасирају стипендије за средњошколце
 |
| **ШАНСЕ** | **ПРЕТЊЕ** |
| 1. Законска регулатива и националне стратегије у области образовања
2. Афирмативне мере
3. Могућност за запошљавање нових педагошких асистената преко Министарства просвете
4. Стипендије министарства за средњошколце
5. Стипендије Националног савета ромске националне мањине за студенте
6. Донаторски програми и пројекти у области образовања и инклузије ученика из осетљивих група
 | 1. Честе миграције ромске популације
2. Избијање нове пандемије и прелазак на онлајн наставу
3. Застој у европским интеграцијама
4. Могући светски сукоб
 |

# **3.3 ЗАПОШЉАВАЊЕ**

 Према подацима Националне службе за запошљавање (НСЗ) у Кикинди је у децембру 2023. године било укупно 2.094 незапослена лица, **а међу њима 362 лица ромске националности (17,29%).** Од овог броја 47,24% чине незапослене Ромкиње (171).

*Табела 13:**Укупан број незапослених лица и лица ромске националности у Кикинди према евиденцији НСЗ у децембру 2023.*

| **Датум** |  | **Укупан број незапослених** | **Број незапослених лица ромске националности** |
| --- | --- | --- | --- |
| 31.12.2023. | Укупно: | 2.094 | **362** |
| Жене: | 1.035 | **171** |

 *Извор: НСЗ*

Слично као и у осталим областима социјалне инклузије Рома, званична евиденција у области запошљавања не одговара стварном стању и претпоставља се да су бројке знатно веће због неизјашњавања по националној основи.

*Табела 14:**Образовна структура лица ромске националности која се налазе на евиденцији НСЗ, децембар 2023*

| **Датум** |  | **Укупан број** | **I** | **II** | **III** | **IV** | **V** | **VI-1** | **VI-2** | **VII-1** | **VII-2** | **VIII** |
| --- | --- | --- | --- | --- | --- | --- | --- | --- | --- | --- | --- | --- |
| **31.12.2023.** | Укупно: | 362 | 335 | 4 | 16 | 6 | 0 | 1 | 0 | 0 | 0 | 0 |
| Жене: | 171 | 165 | 1 | 2 | 2 | 0 | 1 | 0 | 0 | 0 | 0 |

 *Извор: НСЗ*

 Када говоримо о образовној структури незапослених лица ромске националности, **највећи број – укупно 335 лица има завршену само основну школу (92,54%).** Незапослених Ромкиња са првим степеном стручне спреме има чак 96,49% (165). Без запослења је и 20 Рома и Ромкиња са завршеним II и III степеном средњег образовања, а међу њима је највише возача (6), пекара (2) и продаваца (2).[[5]](#footnote-5) Такође, анализа показује да се међу незапосленима Ромима налази и 6 лица са завршеним четворогодишњим средњим образовањем и то: 2 медицинска техничара, машински инсталатер, петрохемијски техничар, конобар и уметник. Једна Ромкиња са звањем васпитач предшколске деце се, такође, налази међу незапосленим лицима.

 Из приложеног се може закључити да су незапослени Роми у Кикинди углавном неквалификовани радници који су неформално радно ангажовани на сезонским и другим физичким пословима, док се истовремено воде на евиденцији НСЗ као незапослени. Такође, реч је углавном о примаоцима новчане социјалне помоћи.

*Табела 15:**Старосна структура лица ромске националности која се налазе на евиденцији НСЗ, децембар 2023.*

| **Датум** |  | **Укупан број** | **15-19** | **20-24** | **25-29** | **30-34** | **35-39** | **40-44** | **45-49** | **50-54** | **55-59** | **60-65** |
| --- | --- | --- | --- | --- | --- | --- | --- | --- | --- | --- | --- | --- |
| 31.12.2023. | Укупно: | 362 | 39 | 36 | 41 | 45 | 45 | 40 | 34 | 28 | 34 | 20 |
| Жене: | 171 | 18 | 13 | 18 | 21 | 21 | 23 | 19 | 16 | 15 | 7 |

 Према званичној евиденцији, највећи број незапослених Рома у децембру 2023. је био старосне доби од 30 до 39 година (90), односно од 25 до 29 година (41). Највећи број незапослених Ромкиња се налази у старосној доби од 40 до 44 године (23). Млади Роми до 29 година чине око 32% свих незапослених лица ромске националности (116), од чега је око 42,24% младих Ромкиња (49).

*Табела 16****:*** *Број лица ромске националности која се налазе на евиденцији НСЗ према дужини тражења посла у Кикинди, децембар 2023*

| **Датум** |  | **Укупан број** | **До 1 год.** | **Од 1-2 год.** | **2-3 год.** | **3-5 год.** | **5-8 год.** | **8-10 год.** | **преко 10 год.** |
| --- | --- | --- | --- | --- | --- | --- | --- | --- | --- |
| 31.12.2023. | Укупно: | 362 | 130 | 55 | 27 | 63 | 33 | 26 | 28 |
| Жене: | 171 | 56 | 20 | 14 | 29 | 19 | 15 | 18 |

*Извор: НСЗ*

 Званични подаци показују да око 17,4% незапослених Рома на посао чека од 3 до 5 година (63), а да је број оних који на посао чекају дуже од 5 година око 24% (87). Од овог броја 60% чине Ромкиње (52). Нешто више од трећине свих незапослених лица (35,91%) чине Роми који на запослење чекају до годину дана.

 **На фокус групи са представницима ромске заједнице** истакнуто је да су сви високообразовани Роми у Кикинди тренутно запослени и да је то добра пракса, те да је потребно системски наставити рад на запошљавању ове категорије лица како би они били добар пример другима у својој заједници. Међутим, учесници су приметили да један број Рома и Ромкиња са завршеном средњом школом (посебно фармацеутски техничари) нема посао и да њихово запошљавање треба да буде приоритет у наредном периоду. На фокус групи се могло чути и да постоји дискриминација кад је у питању запошљавање Рома код послодаваца у приватном сектору, али и да последње две године град није финансирао спровођење јавних радова за које постоји интересовање у ромској заједници.

## **3.3.1. Локалне политике и праксе у области запошљавања**

У протекле три године из буџета локалне самоуправе су издвојена средства у укупном износу од 16,9 милиона динара за финансирање мера активне политике запошљавања. Од ове суме око 8,2 милиона РСД су била трансферна средства НСЗ којима су суфинансиране ове мере из републичког буџета. Реч је о следећим мерама: јавни радови, стручна пракса и субвенције за самозапошљавање. **Међу корисницима је било укупно 11 лица ромске националности, а највише њих су били корисници субвенција за самозапошљавање.**

*Табела 17: Мере активне политике запошљавања финансиране из локалног буџета у периоду 2021-2023.*

|  |  |  |  |
| --- | --- | --- | --- |
| Година | Назив мере | Издвојена финансијска средстава из општинског буџета (РСД) | Корисници ромске националности |
|  2021. | 1) Јавни радови2) Стручна пракса | 5.199.184,85 | 1  |
|  2022. | 1) Јавни радови | 5.769.229,17 | 2 |
|  2023. | 1) Јавни радови2) Субвенције за самозапошљавање | 6.000.000,00 | 8 |
|  УКУПНО: | **16.968.414,02** | **11** |

 *Извор: НСЗ*

 **Локалним акционим плановим запошљавања Града Кикинде, који су важили у периоду од 2021. до 2023. године, нису биле превиђене мере које су се искључиво односиле на запошљавање лица ромске националности**, те такве мере нису ни реализоване. Међутим, Роми су уз остале категорије теже запошљивих лица имали предност код укључивања у поједине мере (нпр. субвенције за самозапопшљавање) у складу са редовним конкурсима Националне службе за запошљавање. Такође, у посматраном трогодишњем периоду НСЗ – Филијала Кикинда је из својих средстава реализовала бројне мере активне политике запошљавања **чији су корисници били Роми (48 лица, од тога 19 Ромкиња).** Роми су најчешће били корисници субвенција за запошљавање теже запошљивих лица (23) или за самозапошљавање (16). Укупано 4 Рома су била ангажована кроз јавне радове, док су још 3 лица похађала стручну праксу и обуке за стицање практичних знања.

*Табела 18:* *Укупан број корисника мера активне политике запошљавања ромске националности које је реализовала НСЗ- Филијала Кикинда у периоду 2021-2023.*

|  |  |  |
| --- | --- | --- |
| **Мера** | **Број корисника по годинама** | **Укупан број корисника****2021-2023.** |
| **2021.** | **2022.** | **2023.** |
| Стручна пракса | 1 | 0 | 0 | **1** |
| Обуке на захтев послодавца | 1 | 0 | 0 | **1** |
| Субвенције за запошљавање теже запошљивих лица | 5 | 12 | 6 | **23** |
| Јавни радови | 0 | 2 | 2 | **4** |
| Субвенција за самозапошљавање | 5 | 5 | 6 | **16** |
| Субвенције зараде ОСИ | 0 | 1 | 0 | **1** |
| Стицање практичних знања | 0 | 0 | 2 | **2** |
|  **УКУПНО:** | **48** |

*Извор:НСЗ*

 Програм ФООО се спроводи у ОШ „Васа Стајић“ Мокрин и ОШ „Глигорије Попов“ Руско Село. Према расположивим подацима овај програм тренутно похађа 82 Рома. Такође, у граду постоје и јавно признати организатори неформалних програма образовања одраслих (обуке за тржиште рада) које реализују следећи субјекти: Образовни центар „Школарац“, Агенција за образовање „Академија“, ИДЕГО д.о.о. Београд, Агенција „Свети Сава“ Чачак.

## **3.3.2 SWOT анализа у области запошљавања**

|  |  |
| --- | --- |
| **СНАГЕ** | **СЛАБОСТИ** |
| 1. Постојање Локалног савета за запошљавање
2. Усвојен ЛАПЗ
3. Из градског буџета се финансирају мере активне политике запошљавања (јавни радови, стручна пракса, субвенције за самозапошљавање)
4. Добра сарадња локалне самоуправе и НСЗ у области запошљавања
5. Предвиђене су мере финансисјке подршке запошљавању где су Роми једна од циљних група
6. Роми као теже запошљива група имају предност код укључивања у поједине мере АПЗ
7. Спроводи се програм ФООО у две ОШ
 | 1. Велики број лица без стручне спреме - неквалификована радна снага
2. Непотпуна евиденција о стварној незапослености Рома услед неизјашњавања и непријављивања на евиденцију НСЗ
3. Мали број радно способних Рома због здравствених проблема
4. Немотивисаност лица за рад због губитка НСП
5. Слаба мотивисаност Рома за укључивање у ФООО, као и у обуке за тржиште рада
6. Већина Рома је пријављена на евиденцију НСЗ само због примања у области социјалне заштите
7. Дугорочно незапослена лица
8. Један број Рома са средњом стручном спремом нема запослење, а међу њима има и младих са атрактивним занимањима
9. Велики број младих Рома (32%) је незапослено
10. Постоји перцепција међу Ромима у вези са дискриминацијом приликом запошљавања
 |
| **ШАНСЕ** | **ПРЕТЊЕ** |
| 1. Програми НСЗ намењени искључиво запошљавању Рома
2. Финансирање трошкова лица која похађају ФООО и обуке за тржиште рада из републичког буџета
3. Привлачење страних инвеститора и отварање нових радних места
4. Програми преквалификација/ доквалификација који се финансирају кроз донаторске пројекте
5. Социјално предузетништво
6. Повећање износа субвенција за запошљавање
7. Набавка опреме за рад кроз донаторске пројекте
 | 1. Економске миграције
2. Прилив повратника по реадмисији
3. Повећање инфлације и смањење животног стандарда
4. Светска економска криза и повлачење инвеститора
5. Вештачка интелигенција и смањење потребе за мануелном радном снагом
 |

# **3.4 СТАНОВАЊЕ**

 Роми на територији града Кикинде живе у већем броју урбаних и сеоских насеља, углавном у кућама од чврстог материјала које су нелегално изграђене. **Постоје два ромска насеља - Велики Бедем и Мали Бедем у којима живи већинско ромско становништво**. Поред овога, Роми живе и у насељима Стрелиште и Баранда у којима су помешани са осталим становништвом, а све више њих последњих година насељава и остале делове града у којима живи претежно већинско становништво. Такође, Роми су у већем броју настањени у насељима Мокрин, Башаид и Руско Село, а има их и у другим селима кикиндске општине. Велики број објеката у којима живе ромске породице је у јако лошем и запуштеном стању, често без основних услова за живот.

 На територији града постоји **7 подстандардних делова насеља у којима живи ромска популација**: Мали Бедем, Велики Бедем, Стара Кланица, Златна Греда, Циглана и Салаш 4, Путрија (Златна Буша), Пицодор.

 У насељу **Мали Бедем** живи око 90 породица са око 350 чланова, од тог броја 60 домаћинстава живи у објектима лошег квалитета. Насеље није покривено урбанистичким плановима. У овом насељу сви објекти су нелегални, јер су саграђени на парцелама које су у јавном власништву Републике Србије или Града Кикинде. У насељу постоји функционална водоводна и електрична мрежа, али не и канализациона мрежа већ домаћинства користе септичке јаме које се нередовно празне. У насељу постоји јавна расвета и организовано је редовно одношење смећа, али се унутар насеља стварају санитарне депоније из два разлога: одлагање секундарних сировина које сакупљају одређена лица, али и због довожења и одлагања шута из других насеља. До насеља води асфалтирани пут, а прошле године је урађена асфалтирана стаза кроз само насеље. Постоји потреба да се уради студија оправданости расељавања овог насеља у циљу адекватног стамбеног збрињавања породица, за шта се процењује да је потребно обезбедити 3 милиона динара.

 **У насељу Велики Бедем** живи 25 ромских домаћинстава са око 80 чланова. Око 10 породица живи у објектима лошег квалитета који захтевају адаптацију. Сви објекти у овом насељу су легализовани. Ромска домаћинства имају приступ водоводној и електричкој мрежи, док канализациона мрежa не постоји већ домаћинства користе септичке јаме. Процењује се да око 5 домаћинстава нема струју због нагомиланих дуговања. До насеља води асфалтирана саобраћајница која је у јако лошем стању, а у лошем стању су и улице унутар самог насеља. Унутар насеља постоји редовно сакупљање и одвожење отпада и нема депонија, а постоји и јавна расвета. Насеље је покривено урбанистичким плановима и у последњих неколико година Град Кикинда је уложио доста напора у унапређењу инфраструктуре у самом насељу.

 **У Старој кланици** живи 40 ромских породица са укупно 160 чланова. Половина њих живи у објектима јако лошег квалитета и нехигијенским условима (20). Насеље није покривено урбанистичким планом и сви објекти су нелегално саграђени. У насељу постоји функционална водоводна и електрична мрежа, али нема канализације. Постоји јавна расвета и организовано одношење смећа. Приступне саобраћајнице које воде до насеља су асфалтиране, док унутрашње нису.

 **У Златној Греди у Мокрину** живи 100 ромских породица са око 300 чланова. Половина породица живи у објектима лошег квалитета који не испуњувају минималне услова становања. Не постоје тачни подаци о статусу објеката, али се процењује да је један део објеката легално саграђен, док највећи број није. У насељу постоји комплетна инфраструктура - електрична, канализациона и водоводна мрежа. Приступне и унутрашње саобраћајнице су асфалтиране, смеће се организовано односи, нема депонија, а постоји и јавна расвета.

 У насељу Нови Козарци постоје три локације на којима живи ромска популација: **Циганско насеље, Циглана и Салаш 4** са око 20 ромских домаћинстава у којима живи око 60 чланова. Сви објекти су у јако лошем стању. У насељу постоји елекрична и водоводна мрежа, али нема канализације. Приступне саобраћајнице које воде ка насељу су асфалтиране док унутар насеља нема улица. Постоји организовано одношење смећа, али унутар насеља постоји и дивља депонија. Насеље је покривено јавном расветом.

 **У Башаиду на локлацији Златна Буша** живи 17 породица са око 80 чланова. У насељу постоји елекрична и водоводна мрежа, али нема канализације. Сви објекти су у јако лошем стању и сви су нелегални. Приступне саобраћајнице постоје али су у лошем стању, док унутар насеља нема улица. Постоји организовано одвожење смећа, али и поред тога се стварају депоније. Јавна расвета не постоји.

 **На локацији Пицодор у Башаиду** живи 57 породица са укупно 200 чланова. У насељу постоји елекрична и водоводна мрежа, али нема канализације. Четвртина објеката (око 15) је у лошем стању и захтева адаптацију. Објекти су делимично легализовани, приступне и унутрашње саобраћајнице су асфалтиране, а насеље је покривено јавном расветом. Постоји организовано одношење смећа.

 **У Кикинди није успостављен систем за пружање правно-техничкe помоћи Ромима у циљу регулисања имовинско-правног статуса објеката**, али постоји бесплатна правна помоћ коју ромска популација може користити и за ову намену.

 **Град Кикинда поседује станове за социјално становање у јавној својини и процењује се да у њима живи око 15 ромских породица.** Урађен је идејни пројекат и утврђена локација за изградњу нове зграде за социјално становање за 13 најугроженијих породица, али град нема средстава за њену изградњу и покушаће да их обезбеди кроз донаторска средства. Кикинда није усвојила градску стамбену стратегију.

 **На фокус групи са представницима ромске заједнице** потврђени су налази сакупљени током анализе стања у области становања. За опсежније решавање проблема у овој области потребна су донаторска средства, јер за ту намену нема средстава у градском буџету. У ромским насељима Мали Бедем и Стрелиште су најлошији услови становања. Учесници процењују да је најмање 100 објеката у којима живе ромске породице неусловно за становање и да захтевају адаптацију, као и да је неопходна редовна дератизација и дезинсекција у нехигијенским насељима. Такође, током дискусије се могло чути да би потенцијално расељавање ромских породица било тешко спровести, јер Роми углавном не желе да се селе (поготово не на село) због сакупљања секундарних сировина. Такође, програм Владе РС и АП Војводине ''Куповина куће на селу за брачне парове'' није применљив за ромску заједницу, јер куће које могу да се купе на територији Кикинде захтевају додатна улагања/реновирање. Осим тога, цене ових кућа на селу су тренутно доста високе.

## **3.4.1 Локалне политике и праксе у области становања**

 У претходних неколико година Кикинда је усмерила своје напоре ка унапређењу услова становања најугроженијих ромских породица. Тако је у 2023. години асфалтирана улица (стаза) у дужини од 600 метара која води кроз насеље Мали Бедем где живи око 350 Рома и Ромкиња. Ово је био велики проблем јер Хитна помоћ и друге јавне службе нису могле да приђу домаћинствима поготово када су временске прилике лоше. Такође, ГУ је у последње четири године поделила грађевински материјал за 150 ромских породица и финанисрала изградњу и адаптацију купатила за укупно 15 ромских домаћинстава.

 Преко програма Комесеријата за избеглице и миграције Републике Србије у периоду од 2014. до 2021. стамбено је збринуто 8 ромских породица (32 лица) повратника из иностранства кроз откуп сеоских домаћинстава и поделу грађевинског материјала. Из додатних извора је током 2018. и 2019. године набављен грађевински материјал за још 22 повратничке ромске породице са укупно 56 лица чланова, које су га искористиле за изградњу или адаптацију објеката.

## **3.4.2 SWOT анализа у области становања**

|  |  |
| --- | --- |
| **СНАГЕ** | **СЛАБОСТИ** |
| 1. Воља руководства града за побољшање услова становања ромске популације
2. Кикинда има члана Извршног одбора НСРНМ
3. Спровођење мера подршке унапређењу услова становања у виду адаптације кућа и поделе грађевинског материјала
4. Доступне мере за стамбено збрињавање повратника по реадмисији у виду откупа сеоских домаћинстава и поделе грађевинског материјала
5. Урађена пројектно-техничка документација за изградњу нове зграде за социјално становање
6. Услуга бесплатне праве помоћи
7. Постоје станови за социјално становање у јавној својини града
 | 1. Непокривеност ромских насеља урбанистичким плановима
2. Непостојање канализационе мреже у већем броју ромским насељима
3. Мапирано 7 подстандардних делова насеља у којима живе Роми: Мали Бедем, Велики Бедем, Стара Кланица, Златна Греда, Циглана и Салаш 4, Путрија (Златна Буша), Пицодор.
4. Најмање 100 неусловних објеката у којима живе ромске породице је потребно адаптирати
5. Стварање дивљих депонија у ромским насељима
6. Велики број нелегалних објеката и нерешени имовинско-правни односи
7. Не постоји студија оправданости о расељавању насеља Мали Бедем
8. Не спроводи се редовна дератизација и дезинсекција ромских насеља и објеката
9. Често избијање пожара због постојања дивљих депонија
10. Недостатак финансијских средства у градском буџету за решавање проблема у области становања
 |
| **ШАНСЕ** | **ПРЕТЊЕ** |
| 1. Добра сарадња локалне самоуправе са свим нивоима власти
2. Редовно праћење и учешће на конкурсима домаћих и иностраних донатара у области инклузије Рома
3. Пројекти Комесеријата за избеглице и миграције намењени повратницима по реадмисији
4. Програми за откуп сеоских кућа за младе брачне парове
 | 1. Временске непогоде које оштећују већ оронуле објекте у којима живе ромске породице
2. Поскупљење грађевинског материјала и енергената
3. Пораст инфлације и економска криза
4. Смањење животног стандарда
 |

# **3.5 ЗДРАВСТВЕНА ЗАШТИТА**

 Здравствену заштиту становништва на територији Града Кикинде обезбеђују здравствене установе примарног нивоа здравствене заштите – Дом здравља Кикинда и секундарног нивоа - Општа болница Кикинда, док Завод за јавно здравље Кикинда обавља здравствену делатност на више нивоа, координира, усклађује и стручно помаже рад ових установа. Доступност примарне здравствене заштите осим у граду остварује се и путем здравствених станица и амбуланти у селима (укупно девет). **Нема прецизних података о здравственом стању и корисницима услуга здравствене заштите ромске националности у Кикинди**, јер се здравствена евиденција не води према националној припадности пацијената. Међутим, евидентно је да процентуално далеко мањи број лица ромске националности у поређењу са општом популацијом редовно одлази код лекара и користи здравствене услуге. Захваљујући чињенци да је у граду ангажована једна здравствена медијаторка, као важан локални механизам који олакшава приступ здравственој заштити лицима ромске националности и омогућава увид здравствених установа у стање у ромским насељима, доступни су одређени подаци о здравственом стању Рома и Ромкиња и проблемима у овој области.

 Генерално говорећи, ситуација у области здравља и здравствене заштите ромске популације у Кикинди се не разликује много од ситуације у осталим деловима Републике Србије. Здравствено су најугроженији становници који живе у неусловним и нехигијенским насељима у којима постоји већи ризик од настанка и ширења заразних болести. Тешки услови живота, понегде и без електричне енергије и канализационе мреже утичу на лоше здравствено стање његових житеља. **Процењује се да 10% Ромкиња и Рома у Кикинди не поседује здравствену књижицу**, као и да идентичан постотак њих нема изабраног лекара опште праксе. Такође, **изузетно је низак број Ромкиња које иду на редовне гинеколошке прегледе – око 27%, док око 60 трудница на годишњем нивоу одлази на редовне гинеколошке прегледе (97%).**

 Када говоримо о здравственој заштити деце и младих ромске националности, **у Кикинди је 46% мајки и деце обухваћено патронажним посетама пренатално, док су све породиље ромске националности (100%) обухваћене патронажним посетама постнатално.** Додатно, процењује се да је 80% деце ромске националности вакцинисано у складу са националним календаром имунизације, док ова стопа у општој популацији износи 95%. Према проценама здравствених радника само 50% деце ромске националности је обухваћено систематским прегледима, на шта превасходно утиче одлазак деце у иностранство у школском узрасту, а често и њихов повратак без медицинске документације о имунизацију у иностарнству. Иако у Кикинди постоји Развојно саветовалиште и Саветовалиште за младе међу корисницима њихових услуга до сада није било Рома и Ромкиња.

 На нивоу града нису рађена званична истраживања о здравственом стању ромске популације, нити се о томе могу пронаћи подаци у здравственој евиденцији која се не води према етничкој припадности пацијената. За добијање потпуније слике се, ипак, можемо ослонити на информације којима располаже здравствена медијаторка која у свом послу блиско сарађује са Патронажном службом Дома здравља, Службом за заштиту деце и омладине, Центром за социјални рад, итд. **На лоше здравствено стање ромске популације у доброј мери утичу лоши услови становања који погодују хроничним оболењима, најчешће бронхитису и плућним болестима, као и болестима кардиоваскуларног система**. Деца и млади најчешће болују од респираторних инфекција и гојазности. Млади су врло слабо информисани о болестима зависности, правилној исхрани, контрацепцији, планирању породице, као и о важности бављења спортом и здравим стиловима живота.

 У претходне три године Град Кикинда није реализовао донаторске пројекте, нити финансирао активности које су имале за циљ унапређење здравственог стања ромске популације.

 **На фокус групи са представницима ромске заједнице** је истакнуто да је због бројности ромске популације у граду потребно ангажовање бар још једне здравствене медијаторке. Потврђено је да ромска популација ретко иде на превентивне прегледе, посебно Ромкиње ретко посећују гинеколога а труднице нередовно иду на контролу, те је потребно предвидети радионице на тему значаја превентиве, посебно репродуктивног здравља. Такође, истакунто је да су још увек присутни рани бракови, као и малолетничке трудноће, те да постоји непоходност да се у оквиру Саветовалишта за брак и породицу оснује Саветовалиште за Роме и Ромкиње у оквиру кога би се спроводиле радионице на тему штетности раних бракова, малолетничких трудноћа, репродуктивног здравља, контрацепције и сл.

## **3.5.1 SWOT анализа у области здравствене заштите**

|  |  |
| --- | --- |
| **СНАГЕ** | **СЛАБОСТИ** |
| 1. Доступност услуга здравствене заштите на више нивоа на читавој територији града
2. Већина ромске популације има здравствено осигурање (90%)
3. Висока стопа имунизације ромске деце (80%)
4. Ангажована једна здравствена медијаторка
5. Добра сарадња здравствене медијаторке и патронажне службе ДЗ
6. Усвојен план јавног здравља 2021-2026
7. Потпун обухват породиља и новорођенчади патронажним посетама (100%)
8. Додела пакета ромским породиљама који садржи пелене, влажне марамице и сл.
 | 1. Низак обухват Ромкиња редовним гинеколошким прегледима (27%)
2. Низак обухват трудница редовним гинеколошким прегледима
3. Само половина деце ромске националности је обухваћена редовним систематским прегледима
4. Живот у неусловним и нехигијенским насељима повећава ризик од настанка и ширења заразних болести
5. Ромска популација не користи услуге Саветовалишта за младе и Развојног саветовалишта
6. Недовољан број здравствених медијаторки
7. Честе малолетничке трудноће
8. Низак обухват ромске популације превентивним прегледима
9. Ниска информисанот младих о болестима зависности, контрацепцији, репродуктивном здрављу и планирању породице
10. Нису рађена званична истраживања о здравственом стању ромске популације у Кикинди
 |
| **ШАНСЕ** | **ПРЕТЊЕ** |
| 1. Бесплатни превентивни прегледи које организује Министарство здравља
2. Бесплатне радионице за труднице
3. Вршњачке едукације
4. Донаторски програми који финансирају пројекте у области здравља
 | 1. Недовољан број здравствених радника
2. Пандемије, епидемије
3. Честе миграције ромске популације
4. Евиденција о здравственом стању пацијената се не води на основу националне припадности
 |

# **3.6 СОЦИЈАЛНА ЗАШТИТА**

 Право на социјалну заштиту имају појединци и породице којима је неопходна друштвена помоћ и подршка у савладавању социјалних и животних тешкоћа, а законом утврђена права и услуге социјалне заштите остварују се преко Центра за социјални рад.[[6]](#footnote-6) Град Кикинда има веома развијен институционални и ванинституционални систем социјалне заштите, који се темељи на сарадњи бројних организација, органа и установа чији су оснивачи Република Србија, АП Војводина и локална самоуправа. За послове социјалне заштите су надлежне следеће установе:

* **Центар за социјални рад Кикинда** је упутни орган у систему социјалне заштите који обавља делатност социјалне и породично-правне заштите у складу са законом утврђеним јавним овлашћењима и повереним овлашћењима од стране локалне самоуправе.
* **Центар за пружање услуга социјалне заштите града Кикинде** је основан 2014. године као градска установа са циљем да омогући пружање недостајућих услуга у заједници из домена социјалне заштите. Центар тренутно пружа следеће услуге: дневни боравак за младе и одрасле са интелектуалним тешкоћама и физичким инвалидитетом, лични пратилац детета за децу са сметњама у развоју и рехабилитациони центар за сензорну интеграцију деце са сметњама у развоју.
* **Геронтолошки центар Кикинда** пружа институционалну заштиту и услуге смештаја, неге, основне здравствене заштите, културно – забавних, рекреативних, окупационих и других активности лицима старијим од 65 година. Састоји се од две организационе јединице максималног капациета 180 корисника - Стари и Нови дом. Герентолошки центар пружа и лиценцирану услугу Помоћ у кући за старија лица.

Према евиденцији ЦСР у Кикинди је у 2022. години било 6.539 корисника социјалне и породично-правне заштите, што чини 13,26% од укупне популације града (3.451 жена и 3.088 мушкараца). **Удео лица ромске националности међу корисницима права и услуга социјалне заштите је износио 6,9% (452).** Од овог броја је било 232 жене и 220 мушкараца ромске националности. Међу корисницима има највише деце (58,18%), као и одраслих (31,86%), док је удео младих 5,75%. Лица старија од 65 година чинила су 4,2% од укупног броја корисника услуга социјалне заштите ромске националности.

*Табела 19: Корисници ромске националности на евиденцији ЦСР у 2022. години према старости и полу*

|  |  |  |  |
| --- | --- | --- | --- |
| **Старосна доб** | **Мушкарци** | **Жене** | **Укупно** |
| Деца | 135 | 128 | 263 |
| Млади | 9 | 17 | 26 |
| Одрасли | 70 | 74 | 144 |
| Старији | 6 | 13 | 19 |
| **УКУПНО** | **220** | **232** | **452** |

 *Извор: Извештај ЦСР Кикинда*

 Према Извештају ЦСР Кикинда за 2022. годину **укупно 873 породице је користило право на новчану социјалну помоћ, међу њима је 56,5% ромских домаћинстава.** Запослени у ЦСР свакодневно помажу Ромима у поступку добијања личних докумената, као и у утврђивању њихових права и обавеза у области здравства, образовања итд. Такође, ЦСР Кикинда спроводи активности на плану укључивања Рома и Ромкиња у организовани живот заједнице, као што је имовинска и правна заштита, а посредује и у решавању судских спорова. **Корисници услуга ромске националности су највише заинтересовани за једнократну новчану помоћ коју добијају више пута годишње, као и за стамбено збрињавање**.

 Нема података о томе колико деце ромске националности старости 0–18 година прима дечији додатак, јер се евиднеција о корисницима не води према националној припадности.

 У граду постоји народна кухиња којом руководи Црвени крст Кикинда, а број корисника бесплатног оброка се у последње три године кретао између 951 и 985. Процењује се да је 30% Рома међу корисницима бесплатног оброка (око 285 лица).

 У претходном периоду је укупно 25 лица ромске националности остварило право на пријаву места пребивалишта на адреси ЦСР Кикинда, а као предуслов за остваривање права и услуга у области социјалне заштите.

## **3.6.1 Локалне политике и праксе у области социјалне заштите**

У складу са Законом о социјалној заштити јединице локалне самоуправе се старају о задовољењу потреба грађана у области социјалне заштите, обезбеђују остваривање посебних потреба особа са инвалидитетом и заштиту права осетљивих група, те обезбеђују пружање услуга социјалне заштите. Град Кикинда је 2017. год. донео *Одлуку о социјалној заштити града Кикинде[[7]](#footnote-7)* којом је дефинисан велики број права на материјалну подршку и услуге у заједници које се финансирају из локалног буџета. Овом одлуком је предвиђено да се из градског буџета финанисра следеће:

* Једнокрана помоћ,
* Трошкови сахране,
* Опрема корисника за смештај у установу или другу породицу,
* Бесплатан оброк,
* Дневни боравак за децу и младе са сметњама у развоју,
* Дневни боравак за одрасла лица са сметњама у развоју,
* Помоћ у кући,
* Свратиште и друге услуге које подржавају боравак у породици и непосредном окуружењу,
* Друге иновативне услуге социјалне заштите,
* Становање уз подршку,
* Персонална асистенција,
* Лични пратилац детета,
* Саветодавне-терапијске и социјално-едукативне услуге,
* Смештај у прихватилиште за одрсала и стара лица у кризним ситуацијама, бескућнике и просјаке,
* Смештај у прихватилиште за децу и младе, које су жртве злостављања, занемаривања и насиља у породици, трговине људима, затечена у скитњи и кризним ситуацијама,
* Смештај у прихватилиште за жене и децу жртве насиља у породици и жтрве трговине људима- Сигурна кућа,
* Предах смештај за особе са сметњама у развоју,
* Услуга неодложне интеревнције за заштиту жртава насиља у породици.

*Табела 20: Извршени расходи у програму 11 – Социјална и дечија заштита из буџета Града Кикинде у периоду 2020-2022. у РСД*

|  |  |  |
| --- | --- | --- |
| Шифре програмских активности | Назив програмских активности у програму | Година |
| 2020. | 2021. | 2022. |
| 0001 | Једнократне помоћи и други облици помоћи | 28.676.480,00 | 46.893.111,00 | 37.410.518,00 |
| 0002 | Породични и домски смештај, прихватилишта и друге врсте смештаја  | 23.173.052,00 | 12.903.516,00 | 14.049.918,00 |
| 0005 | Обављање делатности установа социјалне заштите | 0,00 | 0,00 | 52.085.182,00 |
| 0016 (0003) | Дневне услуге у заједници | 17.633.553,00 | 8.519.270,00 | 14.395.789,00 |
| 0017 (0004) | Саветодавно-терапијске и социјално едукативне услуге | 44.416.118,00 | 52.731.132,00 | 9.972.284,00 |
| 0018 (0005) | Подршка реализацији програма Црвеног крста | 13.720.981,00 | 15.888.793,00 | 15.919.240,00 |
| 0019 (0006) | Подршка деци и породици са децом | 43.797.514,00 | 48.840.522,00 | 48.555.436,00 |
| УКУПНО: | **171.417.698** | **185.776.344** | **192.388.367** |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

 Уколико се анализирају извршени расходи градског буџета у периоду од 2020. до 2022. год. може се закључити да су годишњи издаци за Програм 11 – Социјална и дечија заштита се кретали између 171,4 и 192,3 милиона РСД. Највећу ставку у буџету предствљају издвајања за подршку деци и породици са децом која су у 2021. и 2022. години износила око 48 милиона РСД, а затим следе једнократне помоћи за које је у 2022. години издвојено нешто више од 37 милиона динара. По 14 милиона је у посматраним годинама издвојено за дневне услуге у заједници (дневни боравак, помоћ и нега у кући), као и за породични и домски смештај и прихватилишта. За реализацију програма Црвеног крста у 2022. години је издвојено око 16 милиона динара, а око 85% тог издатка одлази на финансирање народне кухиње.

*Табела 21: Број корисника дневних услуга социјалне заштите у Кикинди у периоду 2022- 2023. год.*

|  |  |  |
| --- | --- | --- |
|  | 2022. | 2023. |
| Услуга | **Укупан број корисника** | **Број корисника ромске националности** | **Укупан број корисника** | **Број корисника ромске националности** |
| Дневни боравак за младе и одрасле са интелектуалним тешкоћама и физичким инвалидитетом | 28 | 1 | 25 | 1 |
| Помоћ у кући за старија лица | 62 | 0 | 60 | 0 |
| Лични пратилац детета | 40 | 1 | 40 | 1 |
| Рехабилитациони центар за сензорну интеграцију деце са сметњама у развоју | 3 | 0 | 3 | 0 |
| УКУПНО: | **133** | **2** | **128** | **2** |

 У последње две године је било **просечно око 130 корисника дневних услуга у заједници које пружа Центар за пружање услуга социјалне заштите града Кикинде. Међу њима су и два корисника ромске националности**. Највећи број корисника користи услугу Помоћ у кући за старија лица (60 корисника у 2023. год.), односно услугу лични пратилац детета (40 корисника у последње две године). Роми и Ромкиње користе само две од четири доступне дневне услуге – дневни боравак (1 лице) и лични пратилац детета (1 лице).

 На подручју града није вршена анализа потреба Рома и Ромкиња за услугама социјалне заштите.

 У претходних пар година реализовано је неколико пројеката у области социјалне заштите лица ромске националности који су финансирани из градског буџета. У 2020. години је ЦСР Кикинда у партнерству са Удружењем РОД спровео пројекат „Мапирање ромског становништа - права и услуга'' са циљем сагледавања њиховог положаја у Kикинди, чија је вредност износила 200.000,00 РСД. Такође, наредне године је у партнерству истих актера реализован пројекат „Могућност за бољу будућност" са циљем пружања подршке деци ромске националности за интеграцију у школски систем кроз организацију радионица за децу и сарадњу са родитељима и наставницима. Вредност овог пројекта је, такође, била 200.000,00 РСД.

 **На фокус групи са представницима ромске заједнице** су потврђени налази анализе у области социјалне заштите. Додатно, истакнуто је да је самохраним мајкама потребна подршка у виду ослобађања од плаћања трошкова вртића за децу.

## **3.6.2 SWOT анализа у области социјалне заштите**

|  |  |
| --- | --- |
| **СНАГЕ** | **СЛАБОСТИ** |
| 1. Усвојена Одлука о социјалној заштити града Кикинде
2. Основан Центар за пружање услуга социјалне заштите града Кикинде
3. Формирани локални механизми за социјално укључивање Рома: ЛКТ, МТ, координатор за ромска питања, педагошки асистенти, здравствена медијаторка
4. Добра сарадња локалних механизама са руководством града
5. Из градског буџета се финансирају материјална давања и услуге социјалне заштите
6. Народна кухиња
7. Успостављене дневне услуге у заједници: дневни боравак, лични пратилац, помоћ у кући, рехабилитациони центар
8. Реализација пројекта уз финансијску подршку ГИЗ-а са циљем успостављања Саветовалишта за брак и породицу и укључивање Рома на тржиште рада
 | 1. Није усвојена градска стратегија / програм развоја услуга социјалне заштите
2. Евиденција корисника дневних услуга се не води према националној припадности
3. Велики број прималаца НСП и ЈП из ромске популације (56,5%)
4. Бесплатан оброк преко народне кухиње у селима се дели у види ланч пакета
5. Услуга Помоћ у кући за старија лица није доступна у сеоским насељима
6. Недостају услуге прихватилишта за ургентне случајеве и социо-едукативне услуге
7. Ромска популације је углавном заинтересовања за материјална давања, али не и за услуге социјалне заштите
8. Није спроведена анализа потреба за услугама социјалне заштите међу ромском популацијом
9. Лоша сарадња између ромских удружења у граду
10. У Геронтолошком центру је мали број смештених лица ромске националности
11. Мали број Рома користи дневне услуге социјалне заштите које се финансирају из градског буџета
 |
| **ШАНСЕ** | **ПРЕТЊЕ** |
| 1. Међународни и ЕУ фондови
2. Спровођење националне Стратегије за социјално укључивање Рома и Ромкиња 2022-2030.
3. Сарадња са ГИЗ-ом
4. Републички наменски трансфери у области социјалне заштите
5. Партнерства са другим ЈЛС које имају искуства у спровођењу пројеката у области инклузије осетљивих група
6. Прекогранична сарадња
7. Сарадња са ОЦД које делују у области социјалне заштите
 | 1. Нестабилна политичка ситуација
2. Избијање новог светског сукоба
3. Сиромаштво и смањење животног стандарда
4. Укидање социјалних давања са републичког нивоа
5. Низак ниво НСП
6. Недовољан број запослених у сектору социјалне заштите
 |

# **3.7 БОРБА ПРОТИВ ЦИГАНИЗМА И ДИСКРИМИНАЦИЈЕ**

 У Кикинди постоји независно локално тело – Локални омбудсман (Заштитник грађана) чији је задатак да контролише поштовање права грађана у поступању и актима градских органа и јавних служби. Заштитник грађана контролише законитост и правилност рада органа управе, покреће поступак по притужби грађана или по сопственој иницијативи за измену или допуну одлука и других прописа и општих аката, иницира доношење нових одлука, других прописа и општих аката, подноси пријаву за покретање кривичног, прекршајног или другог одговарајућег поступка, посредује у мирном решавању спорова, те ради на заштити људских слобода и права. Иако је овај орган успостављен није било могуће добити податке о броју притужби на рад локалних органа власти које су Роми поднели Локалном омбудсману у претходине две године.

 Грађани и грађанке су усвајањем Закона о забрани дискриминације добили могућност да се за сваки акт дискриминације по било ком личном својству обрате Пoвeрeнику зa зaштиту рaвнoпрaвнoсти (у даљем тексту: Повереник). Пoвeрeник је нeзaвисaн, сaмoстaлaн и спeциjaлизoвaн држaвни oргaн који ради на спрeчaвaњу свих видoвa, oбликa и случajeвa дискриминaциje, унaпрeђивaњу oствaривaњa и зaштити рaвнoпрaвнoсти физичких и прaвних лицa у свим oблaстимa друштвeних oднoсa и спроводи нaдзoр нaд примeнoм прoписa o зaбрaни дискриминaциje. На основу података сакупљених у процесу израде ситуационе анализе утврђено је да је **Повереник у 2022. и 2023. години примио укупно 1.281 притужбу, и да међу њима није било притижби из Кикинде у вези са дискриминацијом према лицима ромске националности.**

 Услуга бесплатне правне помоћи је у Кикинди установљена 2019. године. Право на бесплатну правну помоћ је саставни део права на правично суђење, које се прокламује међународним уговорима склопљеним под окриљем Уједињених нација и Савета Европе, а који успостављају гаранције за људска права. Лица која имају право на бесплатну правну помоћ су из категорије лица која примају социјалну помоћ или испуњавају услове ослобађања од плаћања трошкова поступка на основу закона и других прописа - незапослена лица, ратни војни инвалиди и чланови њихових породица, избегла и расељена лица, лица жртве насиља у породици, запослена лица која остварују минималну зараду, лица која су корисници најнижих пензија, те лица која оставрују право на законско издржавање. Право на усмену правну помоћ имају сви без обзира на имовинско стање. У периоду од 2021. до 2023. године Градска управа је примила 574 захтева за бесплатну правну помоћ и сви захтеви су одобрени. **Градска управа не води евиденцију према националној припадности подносилаца захтева, те није могуће утврдити колико захтева су поднела лица ромске националности.** Евидентно је да међу њима има и грађана ромске националности, а захтеви се углавном односе на породично-правне односе, законско издржавање, вршење родитељског права и заштиту од насиља у породици.

*Табела 22:**Број поднетих и одобрених захтева за бесплатну правну помоћ у Граду Кикинди у периоду 2021-2023.*

|  |  |  |  |  |
| --- | --- | --- | --- | --- |
|  | 2021. | 2022. | 2023. | Укупан број захтева 2021 -2023. |
| 1. Број поднетих захтева
 | 197 | 178 | 199 | **574** |
| 1. Број захтева који су поднети од стране припадника ромске националне мањине
 | / | / | / | **/** |
| 1. Број одобрених захтева
 | 197 | 178 | 199 | **574** |
| 1. Број одобрених захтева који су поднети од стране припадника ромске националне мањине
 | / | / | / | **/** |
| 1. Број решених предмета припадника ромске националне мањине
 | / | / | / | **/** |

*Извор: Упитник за прикупљање података за потребе израде ЛАП-а за социјалну инклузију Рома и Ромкиња*

 Информације о пружању бесплатне правне помоћи су доступне на званичној интернет презентацији града. **До сада нису реализоване посебне активности у циљу информисања припадника ромске националне мањине о начинима остваривања бесплатне правне помоћи.**

 Повереник за заштиту равноправности је током 2024. године објавио резултате истраживања о перцепцији ромске заједнице о дискриминацији[[8]](#footnote-8) према којима 34% испитаника сматра да је однос према Ромима другачији у односу на друге грађане. Скоро две трећине испитаника (64%) сматра да су ромска деца „малтретирана“ у образовним установама због свог етничког порекла, док готово половина испитаника (47%) сматра да се Роми теже запошљавају јер послодавци не желе да имају Роме међу запосленима. Готово исти постотак испитаника (46%) сматра да постоји извесна дискриминација у погледу доступности базичне јавне инфраструктуре Ромима, као и да постоји извесна дискриминација (49% испитаника) у здравственим установама према припадницима ромске заједнице. Такође, извештај Повереника о перцепцији грађана и грађанки о дискриминацији у Србији[[9]](#footnote-9) из 2023. године показује да 61% испитаника верује да је заступљеност дискриминације према Ромима веома или углавном присутна.

 **Анализа је показала да претходних година у Кикинди нису спроведена истраживања о перцепцији ромске заједнице о дискриминацији,** нити истраживања о односу грађана и грађанки према дискриминацији.Такође, градска управа до сада није спроводила превентивне активности на плану борбе против циганизма.

 Национална Стратегија за социјално укључивање Рома и Ромкиња је истакла да је за остваривање суштинске равноправности Рома и Ромкиња потребно да се унапреде мере за борбу против циганизма, као посебног облика расизма и дискриминације према Ромима и Ромкињама, као и да се осмисле политике интегративне мултикултуралности и интеркултуралног дијалога. Даље, истакнуто је да је Ромима неопходно свесно регулисање јавног интереса у области културе и учешће у одлучивању о свим питањима везаним за културни развитак. Једном речју, Ромима је потребно креирање сопствене културне политике која ће бити усмерена на: очување културне баштине и културног идентитета, развој савременог уметничког стваралаштва, као и на подстицање доступности културних добара и учешће грађана у културном животу. **Град Кикинда нема плански документ у области развоја културе, али су Планом развоја Града Кикинде за период 2022 – 2030. године[[10]](#footnote-10) предвиђене активности у вези са организовањем културних манифестација које ће имати за циљ промоцију мултикултуралности.**

 Од културних установа на територији града функционишу: Народна библиотека „Јован Поповић“, Народно позориште, Народни музеј, Центар за ликовну и примењену уметност „Теrra“, Друштво за неговање музике „Гусле“, Историјски архив, Културни центар Кикинда и Дом омладине. Ниједна од њих не спроводи искључиво културне програме и активности намењене промоцији и очувању ромске културе и традиције, **али су последње две године у оквиру Кикиндског културног лета реализовани Дани ромске културе који су имали за циљ промоцију ромске културе и традиције.** Програм је реализовало Удружење грађана „Ромски облак маште“ у партнерству са Удружењем „КИ рота“, које броји преко 500 чланова у оквиру кога функционишу фолклорна, глумачка, музичка и спортска секција. Такође, **сваке године се пригодном манифестацијом у некој од културних установа обележава и Светски дан Рома.**

 **У Кикинди не постоје медији који емитују или производе програм на ромском језику.** У последње две године на градским медијским конкурсима није подржан ниједан медијски пројекат који је имао за циљ промоцију толеранције и културног идентитета Рома.

 Међу запосленима у ГУ Града Кикинде има службеника (2) обучених на тему заштите од дискриминације и циганизма као специфичног облика расизма.

*Табела 23: Извршени расходи градског буџета намењени финансирању програма/пројеката у култури и културно уметничких удружења у периоду 2021-2023.*

|  |  |
| --- | --- |
|  | **Година** |
| **2021.** | **2022.** | **2023.** |
| Унапређење система очувања и представљања културно-историјског наслеђа (у РСД) | 15.905.537,69 | 16.680.860,27 | 11.783.943,63 |
| Број финансираних пројеката који чувају и промовишу културни идентитет и традицију ромске националне мањине | 2 (450.000,00) | 1(250.000,00) | 2(400.000,00 ) |

 У последње три године из градског буџета издвојено је укупно 44,3 милиона РСД за финансирање програма / пројеката у култури и културно уметничких удружења, од чега је на промоцију ромске традиције и културе издвојено 1,1 милион динара. **Међу финансираним пројектима се нашло 5 пројеката ромских удружења у области промоције културног идентитета и традиције ромске националне мањине –** 2 пројекта у 2021. укупне вредности 450.000,00 РСД, један пројекат у 2022. години са буџетом 250.000,00 РСД и 2 пројекта у 2023. години укупне вредности 400.000,00 РСД.

 **Током фокус групе у којој су учествовали представници ромске популације**  истакнуто је присуство дискриминације у области запошљавања, те указано на то да припадници ромске заједнице често не препознају прикривену, па чак ни отворену дискриминацију, те да не знају коме да се обрате уколико су њој изложени.

## **3.7.1 SWOT анализа у области борбе против дискриминације**

|  |  |
| --- | --- |
| **СНАГЕ** | **СЛАБОСТИ** |
| 1. Успостављен Локални омбудсман
2. Услуга бесплатне правне помоћи
3. План развоја Града Кикинде 2022 – 2030. предвиђа активности у вези са организовањем културних манифестација које промовишу мултикултуралност
4. Организација Дана ромске културе током Кикиндског културног лета
5. Редовно обележавање Светског дана Рома
6. Постојe фолклорна, глумачка, музичка и спортска секција у оквиру ромског удружења „Ромски облак маште“
7. Међу запосленима у ГУ има службеника обучених на тему заштите од дискриминације и циганизма
8. Из градског буџета се финансирају пројекти намењени промоцији културног идентитета ромске заједнице
 | 1. Последње две године није било притижби Поверенику за заштиту равноправности из Кикинде у вези са дискриминацијом према Ромима
2. Не води се евиденција о примљеним захтевима за бесплатну правну помоћ према националној припадности
3. Нису реализоване посебне активности о начинима остваривања бесплатне правне помоћи
4. Нису спроведена истраживања о перцепцији ромске заједнице о дискриминацији
5. Нису спроведене превентивне активности на плану борбе против циганизма
6. Nе постоје медији који емитују или производе програм на ромском језику
7. Присутна је перцепција постојања дискриминације у области запошљавања Рома и Ромкиња у граду
8. Припадници ромске заједнице често не препознају ни прикривену нити отворену дискриминацију и не знају коме да се обрате
 |
| **ШАНСЕ** | **ПРЕТЊЕ** |
| 1. Примена Закона о забрани дискриминације
2. Пракса Повереника за заштиту равноправности
3. Пракса и механизми заштите Заштитника грађана као републичког органа
4. Сарадња са ОЦД које спроводе пројекте у области заштите људских и мањинских права и борбе против дискриминације
 | 1. Јачање десничарских партија и политичких покрета
2. Стопирање евроинтеграција
3. Притисци на независно поступање републичких органа у овој области (Повереник, Заштитник грађана)
4. Јачање дискриминаторног окружења и међуетничких нетрпељивости у друштву
 |

# **3.8 ПАРТИЦИПАЦИЈА**

 Национална стратегија је уврстила партиципацију, тј. учешће као веома важну хоризонталну тему која мора бити заступљена у свакој области друштвеног живота Рома и Ромкиња. У обликовању јавних послова, партиципација је предуслов који омогућава једнакост и укључивање, промовише демократско и ефикасно управљање. Као посебно важни актери у овом процесу препозната су ромска удружења. Стратегија је истакла да је потребно створити могућности за оснаживање ромских заједница на локалном нивоу како би се омогућило да заједница експлицитно и усмерено делује на доношење друштвених и политичких промена. Управо су ово били разлози који су указали на неопходност да се у процесу спровођења анализе стања размотрити тренутни ниво партиципације ромске заједнице у друштвеном животу Кикинде.

 **Анализа је показала да у Кикинди постоје локални механизми за инклузију Рома** **који имају за циљ да оперативно олакшају приступ остваривању људских и мањинских права,** као и социјалну инклузију ромске популације на територији града. Реч је о: Локалном координационом телу за социјално укључивање Рома и Ромкиња, Мобилном тиму за инклузију Рома, координатору за ромска питања, педагошким асистентима и здравственој медијаторки. **Роми су заступљени у сваком од ових механизама и активно учествују у њиховом раду.**

Заступљеност лица ромске националности међу запосленима у органима јавне управе је безначајно на државном нивоу, али у Кикинди је по овом питању боља ситуација него у већини других локалних самоуправа. Према расположивим подацима, **два представника ромске популације су запослена у органима градске управе**. Мали број Рома ради у локалним институцијама чији је оснивач град, тачније, **од свих индиректних корисника градског буџета само у Центру за пружање услуга социјалне заштите Града Кикинде су запослена два лица ромске националности. Роми имају свог представника у извршном органу града - Градском већу,** који руководи ресором за социјална питања, демографију, осетљиве групе и људска права. Међу 39 одборника Скупштине града нема ниједног Рома, а нема их ни у органима одлучивања у оквиру јавних установа и јавних предузећа чији је оснивач град.На дан 07.08.2024. године **било је уписано 780 лица** **у посебан бирачки списак ромске националне мањине.**

 У Кикинди је регистровано 114 удружења, а међу њима се налазе и организације које заступају интересе ромске популације. **Ромски цивилни сектор чине 4 организације: „Ромски облак маште“, „КИ рота“, „Девлески Урма“ и „Амарокхам“.** У Кикинди не постоје омладинске ромске организације које искључиво заступају интересе младих Рома, као ни женске ромске организације које заступају искључиво интересе Ромкиња. Град не расписује посебан конкурс за финансирање пројеката од значаја за унапређење положаја ромске заједнице, већ спроводи јединствен јавни конкурс за суфинансирање пројеката и програма на који се могу јавити сва удружења грађана.

 Према подацима Канцеларије за младе Кикинда, **у пројекте и активности које спроводи ова канцеларија укључени су и млади из ромске популације (7), а међу волонтерима има и младих Рома (30).**

 Кад је реч о партиципацији представника ромске заједнице у доношењу прописа и докумената јавних политика на нивоу града, они су у претходном периоду учествовали само у процесу припреме претходних локалних акционих планова у области инклузије Рома. Роми нису укључени у тела која спроводе и прате реализацију локалних стратешких докумената, осим ЛАП-а за социјално укључивање Рома.

 У протекле 3 године из градског буџета нису финансирани пројекти који су имали за циљ подстицање партиципације ромске заједнице у друштвеном животу и процесима одлучивања, нити су такве пројекте финансирали донатори на територији Кикинде.

## **3.8.1 SWOT анализа у области партиципације**

|  |  |
| --- | --- |
| **СНАГЕ** | **СЛАБОСТИ** |
| 1. Успоствљени локални механизми за инклузију Рома – ЛКТ, МТ, ПА, ЗМ, КРП
2. Представник ромске заједнице у Градском Већу и у Извршном одбору НСРНМ
3. Постоје 4 ромска удружења
4. Млади Роми су укључени у активности КЗМ
5. Постоје волонтери ромске националности
6. Учешће Рома у стратешком планирању и усвајању ЛАП-а за инклузију Рома
7. Роми партиципирају у културном и спортском животу града кроз бројне градске манифестације
 | 1. Мали број запослених Рома у органима локалне самопураве и код индиректних корисника градског буџета
2. Нема Рома међу одборницима Скупштине града
3. Нема предствника ромске заједнице у органима одлучивања у оквиру јавних установа и јавних предузећа чији је оснивач град
4. Лоша сарадња између ромских удружења
5. Не постоје омладинске ромске организације
6. Не постоје женске ромске организације
7. Ниски капацитети ромских удружења за конкурисање код међународних донатора
8. Не постоји посебан конкурс за финансирање пројеката од значаја за унапређење положаја ромске заједнице
9. Роми су искључени из тела која спроводе и прате реализацију локалних стратешких докумената
 |
| **ШАНСЕ** | **ПРЕТЊЕ** |
| 1. Спровођење националне Стратегије за социјално укључивање Рома и Ромкиња 2022-2030
2. Стратегија за стварање подстицајног окружења за развој цивилног друштва у РС за период од 2022–2030. године
3. Размена искустава са ЈЛС које имају развијен ромски цивилни сектор
4. Донаторски пројекти и програми који подржавају рад ОЦД
 | 1. Забрана запошљавања у органима локалне управе
2. Неодрживост цивилног сектора због повлачења донатора
3. Прекид евроинтеграција
4. Миграције ромске популације
 |

# **4. ДЕФИНИСАЊЕ ЖЕЉЕНЕ ПРОМЕНЕ**

## **4.1 Визија**

Кикинда - град добрих људи и локална заједница у којој сви грађани остварују људска и мањинска права.

 Визија града Кикинде у области инклузије Рома изражава тежњу ка стварању локалне заједнице у којој живе добри људи и у којој су на једнакој основи свим грађанима доступна сва Уставом и законом гарантована права. Промена којој се тежи подразумева да сви житељи Кикинде без обзира на њихова лична обележја и припадност остварују сва људска и мањинска права, те да имају једнак приступ јавним и социјалним услугама, као и да уживају равноправан положај у оставрењу истих.

## **4.2 Општи циљ**

 Општи циљ Локалног акционог плана за социјалну инклузију Рома и Ромкиња за период 2025 – 2027. гласи:

Унапређење квалитета живота Рома и Ромкиња у граду Кикинди и постизање њихове веће социјалне укљености у све сегменте друштва.

 Формулација општег циља је усклађена са општим циљем националне Стратегије за социјално укључивање Рома и Ромкиња у Републици Србији за период од 2022. до 2030. године, који гласи: *Унапређење квалитета живота Рома и Ромкиња у Републици Србији, уз уважавање људских и мањинских права, елиминисање дискриминације и циганизма као облика расизма, и постизање веће социјалне укључености у свим сегментима друштва.*

 За мерење жељене промене на нивоу општег циља биће коришћен следећи **показатељ учинка (показатељ ефеката јавне политике):**

|  |  |  |  |  |  |
| --- | --- | --- | --- | --- | --- |
| **Показатељ ефеката јавне политике** | **Базна** **година** | **Почетна вредност** | **Циљана година** | **Циљана вредност** | **Извори верификације** |
| Проценат ромских домаћинстава која живе у условима изражене материјалне депривације (3 или више фактора материјалне депривације) |  2024. | Биће утврђена |  2027. | Биће утврђена | РЗС, извештај Мобилног тима  |

 Материјална депривација се процењује у зависности од тога да ли појединац живи у домаћинству које може да приушти ставке са следеће листе:

1. Адекватно загревање стана,
2. Подмиривање неочекиваног трошка у износу од 10.000,00 динара,
3. Оброк од меса или рибе (или вегетаријанске замене) сваки други дан,
4. Недељу дана одмора ван куће,
5. Редовно плаћање ренте, рате за стан или другог кредита или комуналних услуга за стан,
6. Телевизор у боји,
7. Машину за прање веша,
8. Аутомобил и
9. Телефон.

На постизању општег циља радиће се кроз интервенцију у пет приоритетних области социјалне инклузије ромске националне мањине, а то су: **ОБРАЗОВАЊЕ, СТАНОВАЊЕ, ЗАПОШЉАВАЊЕ, ЗДРАВСТВЕНА ЗАШТИТА и СОЦИЈАЛНА ЗАШТИТА.** За сваку област је дефинисан посебан циљ и мере које ће детаљно бити представљене у наредном поглављу.

## **4.3 Посебни циљеви и мере**

 Посебни циљеви изражавају очекивану, спроводљиву, мерљиву и жељену промену у свакој приоритетној области социјалног укључивања ромске заједнице. За сваку приоритетну област деловања дефинисан је по један посебан циљ:

 **Посебни циљ 1:** Повећање обухвата деце и младих у систему образовања на свим нивоима.

 **Посебни циљ 2:** Унапређење запошљивости и запошљавања Рома и Ромкиња на локалном тржишту рада.

 **Посебни циљ 3:** Побољшање услова становања најугроженијих ромских породица.

 **Посебни циљ 4:** Повећање обухвата ромске популације превентивним прегледима у примарној здравственој заштити.

 **Посебни циљ 5:** Смањење корисника ромске националности који се пасивно ослањају искључиво на материјална давања кроз развој социјалног предузетништва и нових услуга социјалне заштите на локалном нивоу.

 За мерење жељене промене на нивоу посебних циљева биће коришћени следећи **показатељи учинка (показатељи исхода):**

|  |  |  |  |  |  |
| --- | --- | --- | --- | --- | --- |
| **Показатељи учинка** | **Базна година** | **Почетна вредност** | **Циљана година** | **Циљана вредност** | **Извори верификације** |
| **Показатељи учинка на нивоу посебног циља 1: Повећање обухвата деце и младих у систему образовања на свим нивоима** |
| Проценат деце ромске националности узраста од 3 до 5,5 година која похађају ниже вртићке групе у односу на укупан број деце обухваћен ПВО | Школска 2022/2023. | 8,57% | Школска 2027/2028. | 16% | Извештаји ПУ |
| Проценат деце ромске националности која завршавају ОШ | Школска 2023/2024. | Биће утврђена | Школска 2027/2028. | Биће утврђена | Извештаји ОШ и ПА |
| Проценат младих ромске националности који завршавају средњу школу у односу на број уписаних у СШ | Школска 2023/2024. | 70% | Школска 2027/2028. | 80% | Извештаји СШ |
| **Показатељи учинка на нивоу посебног циља 2: Унапређење запошљивости и запошљавања Рома и Ромкиња на локалном тржишту рада** |
| Удео Рома међу незапосленим лицима на локалном тржишту рада | 2023. | 17,29% | 2027. | 17,00% | Извештаји НСЗ |
| **Показатељи учинка на нивоу посебног циља 3: Побољшање услова становања најугроженијих ромских породица** |
| Проценат Рома који живе у нехигијениским условима | 2023. | 23%  | 2027. | 20% | Извештаји МТ |
| **Показатељи учинка на нивоу посебног циља 4: Повећање обухвата ромске популације превентивним прегледима у примарној здравственој заштити** |
| Обухват деце ромске националности узраста од 24-35 месеци имунизацијом | 2023. | 80% | 2027. | 85% | Евиденција дечјег диспанзера ДЗ |
| Проценат Ромкиња које редовно одлазе на гинеколошке прегледе | 2023. | 27% | 2027. | 40% | Служба за заштиту здравља жена ДЗ |
| **Показатељи учинка на нивоу посебног циља 5: Смањење корисника ромске националности који се пасивно ослањају искључиво на материјална давања кроз развој социјалног предузетништва и нових услуга социјалне заштите**  |
| Удео лица ромске националности међу корисницима права и услуга социјалне заштите | 2022. | 6,9% | 2027. | 6,30% | Годишњи извештај ЦСР, Извештај ЦПУСЗ |
| Број Рома који су корисници услуга социјалне заштите у заједници  | 2023. | 2 | 2027. |  15 | Годишњи извештај ЦСР, Извештај ЦПУСЗ |

# **АКЦИОНИ ПЛАН**

|  |
| --- |
| **ОПШТИ ЦИЉ: Унапређење квалитета живота Рома и Ромкиња у граду Кикинди и постизање њихове веће социјалне укљености у све сегменте друштва** |
| **Показатељи на нивоу општег циља** **(показатељи ефеката)** | **Јединица****мере** | **Базна****година** | **Базна вредност** | **Циљна година** | **Циљна вредност** | **Извор провере** |
| Проценат ромских домаћинстава која живе у условима изражене материјалне депривације (3 или више фактора материјалне депривације) | % | 2024. | Биће утврђена | 2027. | Биће утврђена | РЗС, Извештај Мобилног тима |
| **ПОСЕБНИ ЦИЉ 1: Повећање обухвата деце и младих у систему образовања на свим нивоима** |
| **Показатељи на нивоу посебног циља** **(показатељи исхода)** | **Јединица****мере** | **Базна****година** | **Базна вредност** | **Циљна година** | **Циљна вредност** | **Извор провере** |
| Проценат деце ромске националности узраста од 3 до 5,5 година која похађају ниже вртићке групе у односу на укупан број деце обухваћен ПВО | % | Школска 2022/2023. | 8,57% | Школска 2027/2028. | 16% | Извештаји ПУ |
| Проценат деце ромске националности која завршавају ОШ | % | Школска 2023/2024. | Биће утврђена | Школска 2027/2028. | Биће утврђена | Извештаји ОШ и ПА |
| Проценат младих ромске националности који завршавају средњу школу у односу на број уписаних у СШ | % | Школска 2023/2024. | 70% | Школска 2027/2028. | 80% | Извештаји СШ |
| **МЕРА 1.1: Повећати обухват деце ромске националности ПВО у млађем вртићким узрасту** | **Тип мере:**  | **Подстицајна** |
| **Носилац мере:**  | Одсек за просвету и културу | **Партнери:**  | ПУ, МТ |
| **Период спровођења:** | 2025-2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 855.000,00 | **Вредности фин.средстава****по годинама (РСД):**  | 2025 – 285.000,002026 – 285.000,002027 – 285.000,00 | **Вредности** **фин.средстава****по изворима****финансирања:**  | Буџет града – 855.000,00  |
| **Показатељи на нивоу мере (показатељи резултата)** | **Јединица****мере** | **Базна****година** | **Базна****вредност** | **Циљне вредности** | **Извор провере** |
| **2025.** | **2026.** | **2027.** |
| Број одржаних радионица за родитеље чија деца нису обухваћена ПВО у вези значаја раног развоја- април и мај сваке године | Број | 2023. | 0 | 8 | 8 | 8 | Извештај МТ и ПУ |
| Број ромске деце која су добила радне листове за полазак у ППП | Број | 2023. | 0 | 35 | 35 | 35 | Извештај МТ и ПУ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.****средства по годинама (РСД)** | **Вредности фин.****средства по изворима (РСД)** |
| **1.1.1** | Организовање трибине о важности социјализације и интеграције деце у систем образовања, са израдом и поделом флајера | Одсек за просвету и културу | ПУ, MT | II квартал 2025, континуирано | 450.000,00 | 2025 – 150.000,002026 – 150.000,002027 – 150.000,00 | Буџет града – 450.000,00 |
| **1.1.2** | Подршка родитељима ромске деце приликом уписа у вртић | Одсек за просвету и културу | ПУ, MT | II квартал 2025, континуирано | / | / | / |
| **1.1.3** | Радионице за родитеље ромске деце која нису обухваћена ПВО у вези значаја раног развоја  | Одсек за просвету и културу | ПУ, MT | II квартал 2025, континуирано | 240.000,00 | 2025 – 80.000,002026 – 80.000,002027 – 80.000,00 | Буџет града – 240.000,00 |
| **1.1.4** | Набавка радних листова за ромску децу која похађају ППП | Одсек за просвету и културу | ПУ, MT | III квартал 2025, континуирано | 165.000,00 | 2025 – 55.000,002026 – 55.000,002027 – 55.000,00 | Буџет града – 165.000,00 |
| **МЕРА 1.2 Повећати обухват деце ромске националности основним образовањем и унапредити редовност похађања наставе** | **Тип мере:**  | **Подстицајна** |
| **Носилац мере:**  | Одсек за просвету и културу | **Партнери:**  | ОШ, СШ, ЦСР, МТ |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 35.420.000,00 | **Вредности фин.средстава****по годинама (РСД):**  |  2025 – 9.500.000,002026 – 12.820.000,002027 – 13.100.000,00 | **Вредности** **фин.средстава****по изворима****финансирања:**  | Буџет града –21.420.000,00 Буџет министарства (дон).– 14.000.000,00 |
| **Показатељи на нивоу мере -(показатељи резултата)** | **Јединица****мере** | **Базна****година** | **Базна** **вредност** | **Циљне вредности** | **Извор провере** |
| **2025.** | **2026.** | **2027.** |
| Број ангажованих педагошких асистената  | Број | 2023. | 2 | 2 | 3 | 3 | Извештаји ОШ и ПУ |
| Број одржаних радионица са родитељима и децом о важности образовања  | Број | 2023. | 0 | 24 | 24 | 24 | Извештаји ОШ и МТ |
| Број првака који су добили бесплатне уџбенике и школски прибор за полазак у школу | Број | 2023. | 45 | 45 | 45 | 45 | Извештаји ОШ и МТ |
| Број матураната који су примили материјалну подршку за малу матуру  | Број | 2023.  | 30 | 30 | 30 | 30 | Извештаји ОШ и МТ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин. средства по годинама (РСД)** | **Вредности фин. средстава по изворима (РСД)** |
| **1.2.1** | Заједничке радионице са родитељима и децом о важности образовања- сваког фебруара и октобара у 6 ОШ | Одсек за просвету и културу | ОШ, ЦСР, МТ | I и IV квартал 2025, континуирано | 900.000,00 | 2025 – 300.000,002026 – 300.000,002027 – 300.000,00 | Буџет града – 900.000,00 |
| **1.2.2** | Ангажовање педагошког асистента у ОШ „Јован Поповић“ и ОШ „Ђура Јакшић“ | Одсек за просвету и културу | ОШ, ЦСР, МТ | III квартал 2026, континуирано | 6.200.000,00 | 2026 – 2.960.000,002027 – 3.240.000,00 | Буџет министарства – 6.200.000,00 |
| **1.2.3** | Бесплатни уџбеници за прваке ромске националности  | Одсек за просвету и културу | ОШ, МТ | III квартал 2025, континуирано | 1.350.000,00 | 2025 – 450.000,002026 – 450.000,002027 – 450.000,00 | Буџет града – 1.350.000,00 |
| **1.2.4** | Бесплатни уџбеници за ромску децу од II до VIII разреда | Одсек за просвету и културу | ОШ, ЦСР, МТ | III квартал 2025, континуирано | 7.800.000,00 | 2025 – 2.600.000,002026 – 2.600.000,002027 – 2.600.000,00 | Буџет министарства – 7.800.000,00 |
| **1.2.5** | Бесплатан школски прибор за прваке | Одсек за просвету и културу | ОШ, ЦСР, МТ | III квартал 2026, континуирано | 720.000,00 | 2026 – 360.000,002027 – 360.000,00 | Буџет града – 720.000,00 |
| **1.2.6** | Бесплатна ужина за ромску децу | Одсек за просвету и културу | ОШ, ЦСР, МТ | III квартал 2025, континуирано | 18.000.000,00 | 2025 – 6.000.000,002026 – 6.000.000,002027 – 6.000.000,00 | Буџет града – 18.000.000,00 |
| **1.2.7** | Материјална подршка матурантима за малу матуру | Одсек за просвету и културу | ОШ, МТ | II квартал 2025, континуирано | 450.000,00 | 2025 – 150.000,002026 – 150.000,002027 – 150.000,00 | Буџет града – 450.000,00 |
| **1.2.8** | Афирмативне мере за укључивање ромске деце у средње школе  | Одсек за просвету и културу | ОШ, СШ, МТ | II квартал 2025, континуирано | / | / | / |
| **1.2.9** | Полугодишњи састанци директора актива школа са представницима ЦСР у циљу праћења редовности похађања наставе ромске деце примаоца НСП | Одсек за просвету и културу | ОШ, ЦСР, МТ | II и IV квартал 2025, континуирано | / | / | / |
| **МЕРА 1.3.: Повећати бројност ученика ромске националности који завршавају средње образовање** | **Тип мере:**  | **Подстицајна** |
| **Носилац мере:**  | Одсек за просвету и културу | **Партнери:**  | СШ, ЦК, МТ |
| **Период спровођења:** |  2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 12.780.000,00 | **Вредности фин.средстава****по годинама (РСД):**  | 2025 – 4.260.000,002026 – 4.260.000,002027 – 4.260.000,00 | **Вредности** **фин.средстава****по изворима****финансирања:**  | Буџет града –12.780.000,00  |
| **Показатељи на нивоу мере (показатељи резултата)** | **Јединица****мере** | **Базна****година** | **Базна** **вредност** | **Циљне вредности** | **Извор провере** |
| **2025.** | **2026.** | **2027.** |
| Број одржаних вршњачких едукација о значају завршетка средње школе у сарадњи са ЦК | Број | 2023. | 0 | 2 | 2 | 2 | Извештај МТ |
| Број матураната који су примили материјалну подршку за велику матуру | Број | 2023. | 0 | 10 | 10 | 10 | Извештај МТ и СШ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин. средства по годинама (РСД)** | **Вредности фин.средства по изворима (РСД)** |
| **1.3.1** | Вршњачка едукација о значају завршетка средње школе и стицању стручних квалификација | Одсек за просвету и културу | СШ, ЦК, МТ | II квартал 2025, континуирано | / | / | / |
| **1.3.2** | Пружање подршке у конкурисању за стипендије код Министарства просвете | Одсек за просвету и културу | СШ, МТ | III квартал 2025, континуирано | / | / | / |
| **1.3.3** | Обезбеђивање бесплатног превоза за децу средњошколског узраста | Одсек за просвету и културу | СШ, МТ | III квартал 2025, континуирано | 12.600.000,00 | 2025 – 4.200.000,002026 – 4.200.000,002027 – 4.200.000,00 | Буџет града – 12.600.000,00 |
| **1.3.4** | Материјална подршка матурантима средњих школа | Одсек за просвету и културу | СШ, МТ | II квартал 2025, континуирано | 180.000,00 | 2025 – 60.000,002026 – 60.000,002027 – 60.000,00 | Буџет града – 180.000,00 |

|  |
| --- |
| **ПОСЕБАН ЦИЉ 2: Унапређење запошљивости и запошљавања Рома и Ромкиња на локалном тржишту рада** |
| **Показатељи на нивоу посебног циља** **(показатељи исхода)** | **Јединица****мере** | **Базна****година** | **Базна вредност** | **Циљна година** | **Циљна вредност** | **Извор провере** |
| Удео Рома међу незапосленим лицима на локалном тржишту рада | % | 2023. | 17,29% | 2027. | 17% | Извештаји НСЗ |
| **МЕРА 2.1: Повећати укљученост Рома у активне мере политике запошљавања** | **Тип мере:**  | **Подстицајна** |
| **Носилац мере:**  | Секретаријат за пројекте | **Партнери:**  | НСЗ |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 11.880.000,00 | **Вредности фин.средстава****по годинама (РСД):**  | 2025 – 3.960.000,002026 – 3.960.000,002027 – 3.960.000,00 | **Вредности** **фин.средстава****по изворима****финансирања:**  | Средства НСЗ –11.880.000,00 |
| **Показатељи на нивоу мере (показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број Рома запослених кроз програм субвеница за самозапошљавање | Број | 2023. | 6 | 2 | 2 | 2 | Извештај НСЗ |
| Број Рома запослених кроз програм субвенција за запошљавање теже запошљивих лица | Број | 2023.  | 6 | 1 | 1 | 1 | Извештај НСЗ |
| Број Рома запослених кроз програм јавних радова | Број | 2023. | 2 | 10 | 10 | 10 | Извештај НСЗ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **2.1.1** | Организација инфо-дана у вези информисања ромске заједнице о доступним програмима НСЗ | Секретаријат за пројекте | НСЗ | IV квартал 2025. континуирано | / | / | / |
| **2.1.2** | Субвенције за самозапошљавање | Секретаријат за пројекте | НСЗ | IV квартал 2025, континуирано | 1.800.000,00 | 2025 – 600.000,002026 – 600.000,002027 – 600.000,00 | Из средстава НСЗ – 1.800.000,00 |
| **2.1.3** | Субвенције за запошљавање лица из категорије теже запошљивих | Секретаријат за пројекте | НСЗ | IV квартал 2025, континуирано | 3.960.000,00 | 2025 – 1.320.000,002026 – 1.320.000,002027 – 1.320.000,00 | Из средстава НСЗ – 3.960.000,00 |
| **2.1.4** | Jавни радови предвиђени ЛАПЗ-ом | Секретаријат за пројекте | НСЗ | IV квартал 2025, континуирано | 6.120.000,00 | 2025 – 2.040.000,002026 – 2.040.000,002027 – 2.040.000,00 | Из средстава НСЗ и из средстава буџета града – 6.120.000,00 |
| **МЕРА 2.2: Укључити Роме у програме обука за доквалификацију и преквалификацију** | **Тип мере:**  | **Информативно-едукативна** |
| **Носилац мере:**  | Секретаријат за пројекте | **Партнери:**  | НСЗ, ОШ |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 700.000,00 | **Вредности фин.средстава****по годинама (РСД):**  | 2025 – 700.000,002026 – 0,002027 – 0,00 | **Вредности** **фин.средстава****по изворима****финансирања:**  | Буџет града –700.000,00 |
| **Показатељи на нивоу мере (показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број Рома који су завршили обуке за дефицитарна занимања | Број | 2023.  | 2 |  2 | 2 | 2 | Извештај НСЗ |
| Број Рома који у укључени у програм ФООО | Број | 2024. | 82 | 82 | 75 | 75 | Извештај НСЗ и ОШ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **2.2.1** | Обуке за тржиште рада за дефицитарна занимања  | Секретаријат за пројекте | НСЗ | IV квартал 2025, континуирано | / | / | Из редовне делатности НСЗ |
| **2.2.2** | Стручно оспособљавање Рома за узгој лудаје и рад у социјалном предузећу  | Секретаријат за пројекте | НСЗ | IV квартал 2025. | 700.000,00 | 2025 – 700.000,00 | Буџет града -700.000,00 |
| **2.2.3** | Функционално основно образовање одраслих | Секретаријат за пројекте | ОШ | IV квартал 2025, континуирано | / | / | Из редовне делатности НСЗ |
| **МЕРА 2.3: Повећати мотивисаност Рома за укључивање на формално тржиште рада** | **Тип мере:** | Информативно-едукативна |
| **Носилац мере:**  | Секретаријат за пројекте | **Партнери:**  | НСЗ, ОЦД |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 600.000,00 | **Вредности фин.средстава****по годинама (РСД):**  | 2025 – 200.000,002026 – 200.000,002027 – 200.000,00 | **Вредности** **фин.средстава****по изворима****финансирања:**  | Буџет града –600.000,00 |
| **Показатељи на нивоу мере (показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број ромских породица укључених у саветодавни рад у вези користи од формалног ангажовања на тржишту рада | Број | 2023. | 0 | 17 | 17 | 17 | Извештај МТ и НСЗ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **2.3.1** | Рад са породицама на терену са циљем информисања о користима од формалног запослења | Секретаријат за пројекте | ОЦД, НСЗ | IV квартал 2025, континуирано | 600.000,00 | 2025 – 200.000,002026 – 200.000,002027 – 200.000,00 | Буџет града – 600.000,00 |
| **2.3.2** | Мотивационо-активиациона обука НСЗ за лица ромске националности ради укључивања на формално тржиште рада | Секретаријат за пројекте | НСЗ | IV квартал 2025, континуирано | / | / | Из редовне делатности НСЗ |

|  |
| --- |
| **ПОСЕБАН ЦИЉ 3: Побољшање услова становања најугроженијих ромских породица** |
| **Показатељи на нивоу посебног циља** **(показатељи исхода)** | **Јединица****мере** | **Базна****година** | **Базна вредност** | **Циљна година** | **Циљна вредност** | **Извор провере** |
| Проценат Рома који живе у нехигијениским условима | % | 2023. | 23%  | 2027. | 20% | Извештаји МТ |
| **МЕРА 3.1: Помоћ ромској популацији при адаптацији стамбених објеката** | **Тип мере:**  | **Обезбеђивање добара и пружање услуга** |
| **Носилац мере:**  | Секретаријат за имовинско-правне послове и комуналне делатности | **Партнери:**  | ЦСР, МТ |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 10.500.000,00 | **Вредности фин.средстава****по годинама (РСД):**  | 2025 – 3.000.000,002026 – 4.000.000,002027 – 3.500.000,00 | **Вредности** **фин.средстава****по изворима****финансирања:**  | Буџет града – 10.500.000,00 |
| **Показатељи на нивоу мере (показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број адаптираних објеката у којима живе најугроженије ромске породице | Број | 2023. | 3 | 3 | 3 | 3 | Извештај МТ и ЦСР |
| Број ромских домаћинстава који су добили грађевински материјал за адаптацију објекта | Број | 2023. | 15 | 15 | 15 | 15 | Извештај МТ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **3.1.1** | Хитне интервенције на објектима социјално угрожених лица | Секретаријат за имовинско-правне послове и комуналне делатности | ЦСР | IV квартал 2025, континуирано | 4.500.000,00 | 2025 – 1.500.000,002026 – 1.500.000,002027 – 1.500.000,00 | Буџет града – 4.500.000,00 |
| **3.1.2** | Унапређење стамбених услова живота Рома – подела грађевинског материјала | Секретаријат за имовинско-правне послове и комуналне делатности | ЦСР | IV квартал 2025, континуирано | 6.000.000,00 | 2025 – 1.500.000,002026 – 2.500.000,002027 – 2.000.000,00 | Буџет града – 6.000.000,00 |
| **3.1.3** | Подршка у припреми документације за учешће на републичким и покрајинским конкурсима за стамбено збрињавање Рома  | Секретаријат за имовинско-правне послове и комуналне делатности | Координатор за ромска питања | IV квартал 2025, континуирано | / | / | Из редовне делатности Секретаријата |
| **МЕРА 3.2: Подршка у решавању имовинско-правног статуса објеката у којима живе Роми** | **Тип мере:**  | **Подстицајна** |
| **Носилац мере:**  | Секретаријат за имовинско-правне послове и комуналне делатности | **Партнери:**  | МТ |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 1.000.000,00 | **Вредности фин.средстава****по годинама (РСД):**  | 2026 – 500.000,00 2027 – 500.000,00 | **Вредности** **фин.средстава****по изворима****финансирања:**  | Буџет града – 1.000.000,00 |
| **Показатељи на нивоу мере -(показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број ромских домаћинстава која су добила финансијску и техничку подршку за озакоњење објеката | Број |  2023. | 0 | 3 | 3 | 3 | Извештај МТ и координатора за ромска питања |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **3.2.1** | Пружање бесплатне правне помоћи  | Секретаријат за имовинско-правне послове и комуналне делатности | МТ | IV квартал 2025, континуирано | / | / | Из редовне делатности Секретаријата |
| **3.2.2** | Техничка и финансијска подршка за озакоњење објеката у којима живе Роми | Секретаријат за имовинско-правне послове и комуналне делатности | МТ | IV квартал 2025, континуирано | 1.000.000,00 | 2026 – 500.000,002027 – 500.000,00 | Буџет града – 1.000.000,00 |
| **МЕРА 3.3: Унапредити услове становања у насељима у којима живе Роми** | **Тип мере:**  | **Обезбеђивање добара и пружање услуга** |
| **Носилац мере:**  | Секретаријат за имовинско-правне послове и комуналне делатности | **Партнери:**  | ЈКП, МТ |
| **Период спровођења:** |  2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 2.250.000,00 | **Вредности фин.средстава****по годинама (РСД):**  | 2025 – 750.000,002026 – 750.000,002027 – 750.000,00 | **Вредности** **фин.средстава****по изворима****финансирања:**  | Буџет града – 2.250.000,00 |
| **Показатељи на нивоу мере -(показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број дератизованих објеката у којима живе ромске породице | Број | 2023. | 0 | 200 | 200 | 200 | Извештај МТ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **3.3.1** | Уклањање дивљих депоније у ромским насељима | Секретаријат за заштиту животне средние, пољ. и рурални развој | ЈКП  | IV квартал 2025, континуирано | / | / | Из редовне делатности Секретаријата |
| **3.3.2** | Дезинсекција и дератизација објеката и насеља у којима живи ромска популација | Секретаријат за имовинско-правне послове и комуналне делатности | МТ | IV квартал 2025, континуирано | 2.250.000,00 | 2025 – 750.000,002026 – 750.000,002027 – 750.000,00 | Буџет града – 2.250.000,00 |

|  |
| --- |
| **ПОСЕБАН ЦИЉ 4: Повећање обухвата ромске популације превентивним прегледима у примарној здравственој заштити** |
| **Показатељи на нивоу посебног циља** **(показатељи исхода)** | **Јединица****мере** | **Базна****година** | **Базна вредност** | **Циљна година** | **Циљна вредност** | **Извор провере** |
| Обухват деце ромске националности узраста од 24-35 месеци имунизацијом | % | 2023. | 80% | 2027. | 85% | Евиденција дечијег диспанзера ДЗ |
| Проценат Ромкиња које редовно одлазе на гинеколошке прегледе | % | 2023. | 23% | 2027. | 40% | Служба за заштиту здравља жена ДЗ |
| **МЕРА 4.1: Повећати ниво информисаности ромске популације о скрининзима и превентивним прегледима** | **Тип мере:**  | **Информативно-едукативна** |
| **Носилац мере:**  | Секретаријат за социјалну заштиту | **Партнери:**  | ДЗ |
| **Период спровођења:** | 2025 - 2027 | **Посебне измене прописа:**  |  НЕ |
| **Укупно процењена финансијска средства за меру (РСД):**  | 1.500.000,00 | **Вредности фин.средстава****по годинама (РСД):**  | 2025 – 500.000,002026 – 500.000,002027 – 500.000,00 | **Вредности** **фин.средстава****по изворима****финансирања:**  | Буџет града –1.500.000,00 |
| **Показатељи на нивоу мере (показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број ромских породица укључених у саветодавни рад и прегледе лекара у породици у ромском насељу | Број | 2023. | 0 | 50 | 50 | 50 | Извештај ДЗ и МТ |
| Број промовисаних догађаја на локалним медијима према календару јавног здравља | Број | 2023. | 0 | 5 | 5 | 5 | Извештај ДЗ |
| Број Рома информисаних на матерњем језику о значају превенције здравља | Број | 2023. | 0 | 200 | 200 | 200 | Извештај ДЗ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **4.1.1** | Саветодавни теренски рад и индивидуални преглед у породици уз присуство здравствене медијаторке  | Секретаријат за социјалну заштиту | ДЗ, МТ  | IV квартал 2025, континуирано | 480.000,00 | 2025 – 160.000,002026 – 160.000,002027 – 160.000,00 | Буџет града – 480.000,00 |
| **4.1.2** | Промоција календара јавног здравља на локалним медијима | Секретаријат за социјалну заштиту | ДЗ  | IV квартал 2025, континуирано | 120.000,00 | 2025 – 40.000,002026 – 40.000,002027 – 40.000,00 | Буџет града – 120.000,00 |
| **4.1.3** | Израда и подела промо материјала на ромском језику о значају скрининга и превентивних прегледа | Секретаријат за социјалну заштиту | ДЗ  | IV квартал 2025, континуирано | 150.000,00 | 2025 – 50.000,002026 – 50.000,002027 – 50.000,00 | Буџет града – 150.000,00 |
| **4.1.4** | Финансијска и техничка подршка за вађење документације за остваривање здравственог осигурања | Секретаријат за социјалну заштиту | ДЗ  | IV квартал 2025, континуирано | 750.000,00 | 2025 – 250.000,002026 – 250.000,002027 – 250.000,00 | Буџет града – 750.000,00 |
| **МЕРА 4.2: Повећати обухват младих и жена услугама у примарној здравственој заштити** | **Тип мере:**  | **Информативно-едукативна** |
| **Носилац мере:**  | Секретаријат за социјалну заштиту | **Партнери:**  | ДЗ, МТ, ЦСР |
| **Период спровођења:** |  2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 1.200.000,00 | **Вредности фин.средстава****по годинама (РСД):**  | 2025 – 400.000,002026 – 400.000,002027 – 400.000,00 | **Вредности** **фин.средстава****по изворима****финансирања:**  | Буџет града – 1.200.000,00 |
| **Показатељи на нивоу мере -(показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Број одржаних радионица о здравственом васпитању за ученике виших разреда (5 ОШ по 2 радионице) | Број | 2023. | 0 | 10 | 10 | 10 | Извештај ДЗ и ОШ |
| Број одржаних трибина у ОШ за родитеље ученика о значају превентивне здравствене заштите | Број | 2023. | 0 | 5 | 5 | 5 | Извештај ДЗ и ОШ |
| Број одржаних Школа за труднице у ромским насељима |  Број | 2023. | 0 | 4 | 4 | 4 | Извештај ДЗ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **4.2.1** | Радионице о здравственом васпитању за ученике свих узраста (хигијена, исхрана, болести зависности, психоактивне супстанце, репродуктивно здравље, контрацепција) | Секретаријат за социјалну заштиту | МТ, ДЗ, ЦСР | IV квартал 2025,континуирано  | 225.000,00 | 2025 – 75.000,002026 – 75.000,002027 – 75.000,00 | Буџет града – 225.000,00 |
| **4.2.2** | Трибина за родитеље ученика о значају превентивне здравствене заштите | Секретаријат за социјалну заштиту | МТ, ДЗ, ЦСР | IV квартал 2025,континуирано  | 225.000,00 | 2025 – 75.000,002026 – 75.000,002027 – 75.000,00 | Буџет града – 225.000,00 |
| **4.2.3** | Школа за труднице на терену у ромским насељима - квартално | Секретаријат за социјалну заштиту | Црвени крст | IV квартал 2025, контиунирано | 750.000,00 | 2025 – 250.000,002026 – 250.000,002027 – 250.000,00 | Буџет града – 750.000,00 |

|  |
| --- |
| **ПОСЕБАН ЦИЉ 5: Смањење корисника ромске националности који се пасивно ослањају искључиво на материјална давања кроз развој социјалног преудзетништва и нових услуга социјалне заштите на локалном нивоу** |
| **Показатељи на нивоу посебног циља** **(показатељи исхода)** | **Јединица****мере** | **Базна****година** | **Базна вредност** | **Циљна година** | **Циљна вредност** | **Извор провере** |
| Удео лица ромске националности међу корисницима права и услуга социјалне заштите | % | 2022. | 6,90% | 2027. | 6,30% | Годишњи извештај ЦСР, Извештај ЦПУСЗ |
| Број Рома који су корисници услуга социјалне заштите у заједници | Број | 2023. | 2 | 2027. |  15 | Годишњи извештај ЦСР, Извештај ЦПУСЗ |
| **МЕРА 5.1: Унапредити стратешки оквир и ојачати капацитете у области социјалне заштите на нивоу града** | **Тип мере:**  | **Институционално-управљачко-организациона** |
| **Носилац мере:**  | Секретаријат за социјалну заштиту | **Партнери:**  | МТ, ЦСР, ЦПУСЗ, ЦК |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 300.000,00 | **Вредности фин.средстава****по годинама (РСД):**  | 2025 – 300.000,00 | **Вредности** **фин.средстава****по изворима****финансирања:**  | Буџет града –300.000,00 |
| **Показатељи на нивоу мере (показатељи резултата)** | **Јединица****мере** | **Базна****година** | **Базна вредност** | **Циљне вредности** | **Извор провере** |
| **2025.** | **2026.** | **2027.** |
| Израђен Програм унапређења социјалне заштите Града Кикинде | Број | 2023. | 0 | 1 | 0 | 0 | Извештај ЦСР, Одлука Скупштине града |
| Број одржаних састанака МТ са локалним институцијама у области социјалне заштите | Број | 2023. | 0 | 4 | 4 | 4 | Извештај МТ |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **5.1.1** | Израда Програма унапређења социјалне заштите Града Кикинде | Секретаријат за социјалну заштиту | ЦСР, ЦПУСЗ | IV квартал 2025. | / | / | / |
| **5.1.2** | Спровођење анкетирања о степену материјалне депријације ромске популације у Кикинди | Секретаријат за социјалну заштиту | ЦСР, МТ | IV квартал 2025.  | 300.000,00 | 2025 – 300.000,00 | Буџет града – 300.000,00 |
| **5.1.3** | Квартални састанци Мобилног тима са институцијама у области социјалне заштите на нивоу града | Секретаријат за социјалну заштиту | МТ, ЦСР, ЦПУСЗ, ЦК | IV. квартал 2027, континуирано | / | / | / |
| **МЕРА 5.2: Повећати информисаност и доступност услуга и права у социјалној заштити лицима ромске националности** | **Тип мере:**  | **Обезбеђивање добара и услуга** |
| **Носилац мере:**  | Секретаријат за социјалну заштиту | **Партнери:**  | ЦСР, ДЗ, ЦК, МТ |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 48.830.000,00 | **Вредности фин.средстава****по годинама (РСД):**  | 2025 – 16.260.000,002026 – 16.260.000,002027 – 16.310.000,00 | **Вредности** **фин.средстава****по изворима****финансирања:**  | Буџет града – 48.410.000,00Донаторска средства – 420.000,00 |
| **Показатељи на нивоу мере -(показатељи резултата)** | **Јединица****мере** | **Базна****година** | **Базна вредност** | **Циљне вредност** | **Извор провере** |
| **2025.** | **2026.** | **2027.** |
| Број ромских породица које су примаоци једнократних помоћи | Број | 2022. | 256 | 230 | 230 | 230 | Извештај ЦСР |
| Број Рома који имају право на бесплатан оброк | Број | 2023. | 285 | 285 | 285 | 285 | Извештај ЦК |
| Број подељених пакета за бебе ромским породиљама | Број | 2023. | 48 | 50 | 50 | 50 | Евиденција Секретаријата за социјалну заштиту |
| Број незапослених породиља ромске националности које примају родитељски додатак | Број | 2023. | 50 | 50 | 50 | 50 | Евиденција Секретаријата за социјалну заштиту |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **5.2.1** | Једнократна новчана помоћи  | Секретаријат за социјалну заштиту | ЦСР | IV квартал 2025,континуирано | 7.200.000,00 | 2025 – 2.400.000,002026 – 2.400.000,002027 – 2.400.000,00 | Буџет града – 7.200.000,00 |
| **5.2.2** | Једнократна помоћ у натури  | Секретаријат за социјалну заштиту | ЦСР | IV квартал 2025,континуирано | 10.800.000,00 | 2025 – 3.600.000,002026 – 3.600.000,002027 – 3.600.000,00 | Буџет града – 10.800.000,00 |
| **5.2.3** | Једнократна помоћ у виду набавке лекова, ортопедских помагала и помоћ у лечењу | Секретаријат за социјалну заштиту | ЦСР | IV квартал 2025,континуирано | 3.750.000,00 | 2025 – 1.250.000,002026 – 1.250.000,002027 – 1.250.000,00 | Буџет града – 3.750.000,00 |
| **5.2.4** | Родитељски додатак за новорођено дете и за незапослене породиље | Секретаријат за социјалну заштиту | / | IV квартал 2025,континуирано | 8.700.000,00 | 2025 – 2.850.000,002026 – 2.900.000,002027 – 2.950.000,00 | Буџет града – 8.700.000,00 |
| **5.2.5** | Помоћ деци оболелој од ретких и тешких болести | Секретаријат за социјалну заштиту | ДЗ | IV квартал 2025,континуирано | 600.000,00 | 2025 – 200.000,002026 – 200.000,002027 – 200.000,00 | Буџет града – 600.000,00 |
| **5.2.6** | Народна кухиња | Секретаријат за социјалну заштиту | ЦК | IV квартал 2025,континуирано | 14.760.000,00 | 2025 – 4.920.000,002026 – 4.920.000,002027 – 4.920.000,00 | Буџет града – 14.760.000,00 |
| **5.2.7** | Израда промо материјала о доступним услугама и правима у области социјалне заштите | Секретаријат за социјалну заштиту | ЦСР | II квартал 2025. | 50.000,00 | 2025 – 50.000,00 | Буџет града – 50.000,00 |
| **5.2.8** | Пакети за бебе | Секретаријат за социјалну заштиту | / | IV квартал 2025,континуирано | 1.500.000,00 | 2025 – 500.000,002026 – 500.000,002027 – 500.000,00 | Буџет града – 1.500.000,00 |
| **5.2.9** | Кутија за жеље  | Секретаријат за социјалну заштиту | / | IV квартал 2025,континуирано | 420.000,00 | 2025 – 140.000,002026 – 140.000,002027 – 140.000,00 | Донаторска средства – 420.000,00 |
| **5.2.10** | Акција „3 плус“ | Секретаријат за социјалну заштиту | / | IV квартал 2025,континуирано | / | / | Из редовних делатности Секретаријата |
| **5.2.11** | Теренске посете Мобилнот тима | Секретаријат за социјалну заштиту | МТ | IV квартал 2025,континуирано | 600.000,00 | 2025 – 200.000,002026 – 200.000,002027 – 200.000,00 | Буџет града – 600.000,00 |
| **5.2.12** | Бесплатна правна помоћ | Секретаријат за социјалну заштиту | ЦСР | IV квартал 2025,континуирано | / | / | Из редовних делатности Секретаријата |
| **5.2.13** | Посебна подршка вантелесној оплодњи | Секретаријат за социјалну заштиту | ДЗ, МТ | IV квартал 2025,континуирано | 450.000,00 | 2025 – 150.000,002026 – 150.000,002027 – 150.000,00 | Буџет града – 450.000,00 |
| **МЕРА 5.3: Унапредити постојеће услуге и увести нове иновативне услуге социјалне заштите** | **Тип мере:**  | **Обезбеђивање добара и пружање услуга** |
| **Носилац мере:**  | Секретаријат за социјалну заштиту | **Партнери:**  | ЦСР, ЦПУСЗ, ОШ |
| **Период спровођења:** | 2025 - 2027 | **Посебне измене прописа:**  | НЕ |
| **Укупно процењена финансијска средства за меру (РСД):**  | 8.200.000,00 | **Вредности фин.средстава****по годинама (РСД):**  | 2025 – 1.380.000,002026 – 2.910.000,002027 – 3.910.000,00 | **Вредности** **фин.средстава****по изворима****финансирања:**  | Буџет града – 8.200.000,00 |
| **Показатељи на нивоу мере -(показатељи резултата)** | **Јединица****мере** | **Базна****година** | **Базна вредност** | **Циљне вредност** | **Извор провере** |
| **2025.** | **2026.** | **2027.** |
| Број Рома који користе услугу дневног боравка | Број | 2023. | 1 | 1 | 1 | 1 | Извештај ЦСР |
| Број Рома који користе услугу помоћ у кући | Број | 2023. | 0 | 0 | 1 | 1 | Извештај ЦСР |
| Број деце ромске националности која користе услугу личног пратиоца | Број | 2023. | 1 | 1 | 2 | 3 | Извештај ЦСР |
| Број одржаних радионица за младе Ромкиње у ОШ на тему спречавања раних бракова | Број | 2023. | 0 | 4 | 4 | 4 | Извештај ЦСР |
| **Ознака** | **Назив активности** | **Носилац** | **Партнери** | **Рок за реализацију** | **Укупно потребна фин.средства (РСД)** | **Вредности фин.средства по годинама (РСД)** | **Вредности фин.средства по изворима (РСД)** |
| **5.3.1** | Дневни боравак „Наша кућа“  | Секретаријат за социјалну заштиту | ЦСР, ЦПУСЗ | IV квартал 2026,континуирано | 480.000,00 | 2026 – 240.000,002027 – 240.000,00 | Буџет града – 480.000,00  |
| **5.3.2** | Услуга Помоћ у кући | Секретаријат за социјалну заштиту | ЦСР, ЦПУСЗ | IV квартал 2025,континуирано | 660.000,00 | 2025 – 220.000,002026 – 220.000,002027 – 220.000,00 | Буџет града – 660.000,00 |
| **5.3.3** | Лични пратилац детета | Секретаријат за социјалну заштиту | ЦСР, ЦПУСЗ | IV квартал 2025,континуирано | 6.000.000,00 | 2025 – 1.000.000,002026 – 2.000.000,002027 – 3.000.000,00 | Буџет града – 6.000.000,00 |
| **5.3.4** | Радионице за младе Ромкиње у ОШ на тему спречавања раних бракова - квартално | Секретаријат за социјалну заштиту | ЦСР, ОШ | I квартал 2025, континуирано | 480.000,00 | 2025 – 160.000,002026 – 160.000,002027 – 160.000,00 | Буџет града – 480.000,00 |
| **5.3.5** | Оснивање социјалног предузећа „Лудаја“  | Секретаријат за социјалну заштиту | ЦСР, ЦПУСЗ | IV квартал 2026, континуирано | 580.000,00 | 2026 – 290.000,002027 – 290.000,00 | Буџет града – 580.000,00 |

# **ОКВИР ПРОГРАМСКОГ БУЏЕТА ЗА СПРОВОЂЕЊЕ АКЦИОНОГ ПЛАНА**

 Израдом и усвајањем Локалног акционог плана за социјално укључивање Рома и Ромкиња у граду Кикинди за период 2025 – 2027. године стварају се услови за доследно спровођење дефинисаних мера и активности уз обезбеђивање потребних финансијских ресурса из буџета града, са једне стране, али и за аплицирање локалне самоуправе на различитим конкурсима намењеним инклузији социјално осетљивих група које расписују донатори и виши нивои власти, са друге стране. Акциони план садржи процену трошкова активности предвиђених ЛАП-ом, а неопходно је вршити и адекватно планирање дефинисаних расхода по мерама и активностима у конкретним програмима буџета града, ради остваривања циљева програмског буџетирања и то:

* класификација расхода и издатака према уже дефинисаним надлежностима и мерама корисника буџета,
* одређивање конкретне сврхе на које се средства троше,
* одређивање начина потрошње средстава и повезаности са средњорочним циљевима,
* утврђивање елемената за мерење учинка спровођења мера.

Један од битних фактора у постављању релације између активности, рокова и извора финансирања, била је и динамика планирања и спровођења програмских активности / пројеката финансираних из градског буџета, односно донаторских средстава.

На средњорочном плану спровођења активности (од којих се неке активности спроводе само у једној години акционог плана, а неке се спроводе у континуитету током три године) предвиђају се планирања средстава из буџета града Кикинде у следећим износима:

|  |  |  |  |
| --- | --- | --- | --- |
| **Редни број** | **Ознака актив.** | **Активност** | **Финансирање из буџета града Кикинде 2025-2027. године** |
| 1. | 1.1.1. | Организовање трибине о важности социјализације и интеграције деце у систем образовања, са израдом и поделом флајера | 450.000,00 |
| 2 | 1.1.3 | Радионице за родитеље ромске деце које нису обухваћена ПВО у вези значаја раног развоја  | 240.000,00 |
| 3 | 1.1.4 | Набавка радних листова за ромску децу која похађају ППП | 165.000,00 |
| 4. | 1.2.1 | Заједничке радионице са родитељима и децом о важности образовања | 900.000,00 |
| 5. | 1.2.3 | Бесплатни уџбеници за прваке ромске националности  | 1.350.000,00 |
| 6. | 1.2.5 | Бесплатан школски прибор за прваке | 720.000,00 |
| 7. | 1.2.6 | Бесплатна ужина за ромску децу | 18.000.000,00 |
| 8. | 1.2.7 | Материјална подршка матурантима за малу матуру | 450.000,00 |
| 9. | 1.3.3 | Обезбеђивање бесплатног превоза за децу средњошколског узраста | 12.600.000,00 |
| 10. | 1.3.4 | Материјална подршка матурантима средњих школа | 180.000,00 |
| 11. | 2.1.3 | Јавни радови предвиђени Локалним акционим планом запошљавања (део) | 3.060.000,00 |
| 12. | 2.2.2 | Стручно оспособљавање Рома за узгој лудаје и рад у социјалном предузећу  | 700.000,00 |
| 13. | 2.3.1 | Рад са породицама на терену са циљем информисања о користима од формалног запослења | 600.000,00 |
| 14. | 3.1.1 | Хитне интервенције на објектима социјално угрођених лица | 4.500.000,00 |
| 15. | 3.1.2 | Унапређење стамбених услова живота Рома | 6.000.000,00 |
| 16. | 3.2.2 | Техничка и финансијска подршка за озакоњење објеката у којима живе Роми | 1.000.000,00 |
| 17. | 3.3.2 | Дезинсекција и дератизација објеката и насеља у којима живи ромска популација | 2.250.000,00 |
| 18. | 4.1.1 | Саветодавни теренски рад и индивидуални преглед у породици уз присуство здравствене медијаторке | 480.000,00 |
| 19. | 4.1.2 | Промоција календара јавног здравља на локалним медијима | 120.000,00 |
| 20. | 4.1.3 | Израда и подела промо материјала на ромском језику о значају скрининга и превентивних прегледа | 150.000,00 |
| 21. | 4.1.4 | Финансијска и техничка подршка за вађење документације за остваривање здравственог осигурања | 750.000,00 |
| 22. | 4.2.1 | Радионице о здравственом васпитању за ученике свих узраста | 225.000,00 |
| 23. | 4.2.2 | Трибина са родитељима о значају превентивне здравствене заштите | 225.000,00 |
| 24. | 4.2.3 | Школа за труднице на терену у ромским насељима | 750.000,00 |
| 25. | 5.1.2 | Спровођење анкетирања о степену материјалне депријације ромске популације | 300.000,00 |
| 26. | 5.2.1 | Једнократне новчане помоћи | 7.200.000,00 |
| 27. | 5.2.2 | Једнократна помоћ у натури  | 10.800.000,00 |
| 28. | 5.2.3 | Једнократна помоћ у виду набавке лекова, ортопедских помагала и помоћ у лечењу | 3.750.000,00 |
| 29. | 5.2.4 | Родитељски додатак за новорођено дете и за незапослене породиље | 8.700.000,00 |
| 30. | 5.2.5 | Помоћ деци оболелој од ретких и тешких болести | 600.000,00 |
| 31. | 5.2.6 | Народна кухиња | 14.760.000,00 |
| 32. | 5.2.7 | Израда промо материјала о доступним услугама и правима у социјалној заштити | 50.000,00 |
| 33. | 5.2.8 | Пакети за бебе | 1.500.000,00 |
| 34. | 5.2.11 | Теренске посете Мобилнот тима | 600.000,00 |
| 35. | 5.2.13 | Посебна подршка вантелесној оплодњи | 450.000,00 |
| 36. | 5.3.1 | Дневни боравак „Наша кућа“  | 480.000,00 |
| 37. | 5.3.2 | Услуга Помоћ у кући | 660.000,00 |
| 38. | 5.3.3 | Лични пратилац детета | 6.000.000,00 |
| 39. | 5.3.4 | Радионице за младе Ромкиње у основним школама на тему спречавања раних бракова  | 480.000,00 |
| 40. | 5.3.5 | Оснивање социјланог предузећа „Лудаја“  | 580.000,00 |
| **Укупно за спровођење активности ЛАП-а из буџета града:** | **112.775.000,00** |

Одлуком о буџету града Кикинде, у наредним годинама важења овог локалног акционог плана, потребно је предвидети износе средстава из других извора, а у складу са релевантним информацијама о конкурсима потенцијалних донатора / финансијера у предстојећем периоду и то:

- Донације од иностраних земаља - извор 05,

- Донације од међународних организација - извор 06,

- Трансфере од других нивоа власти - извор 07,

- Добровољне трансфере од физичких и правних лица - извор 08.

Ови извори финансирања су представљени у акционом плану са ознаком "донаторска средства", односно у наредној табели:

|  |  |  |  |
| --- | --- | --- | --- |
| **Редни број** | **Ознака актив.** | **Активност** | **Финансирање из донаторских средстава у периоду 2025-2027. године** |
| 1. | 1.2.2 | Ангажовање педагошког асистента у ОШ „Јован Поповић“ и ОШ „Ђура Јакшић“ | 6.200.000,00 |
| 2. | 1.2.4 | Бесплатни уџбеници за ромску децу од 2. до 8. разреда | 7.800.000,00 |
| 3. | 2.1.1 | Субвенције за самозапошљавање | 1.800.000,00 |
| 4. | 2.1.2 | Субвенције за запошљавање лица из категорије теже запошљивих | 3.960.000,00 |
| 5. | 2.1.3 | Јавни радови предвиђени Локалним акционим планом запошљавања (део) | 3.060.000,00 |
| 6. | 5.2.9 | Кутија за жеље | 420.000,00 |
| **Укупно за спровођење активности ЛАП-а из донаторских средстава:** | **23.240.000,00** |

 Идентификацију донаторских средстава по изворима и износима, односно наменама за које донатори одобравају средства, као и динамику трајања сваког пројекта и процењене износе који би се могли односити на ромску популацију у тренутку израде ЛАП-а није било могуће пецизно проценити (имајући у виду да су пројекти углавном у оквиру много већих целина или намена које се односе не само на националне мањине, него рецимо на породицу, омладину, незапослене, односно одређене социјалне групе, без прављења разлике по националној припадности).

 Комплексност буџетирања се везује и за постојећи механизам социјалне заштите на нивоу града Кикинде, усклађен са релевантним законским прописима, а који се спроводи у складу са следећим нормативно - правним актима донетим од стране надлежног органа - Скупштине града Кикинде, а реч је о:

1) Одлуци о социјалној заштити града Кикинде[[11]](#footnote-11)

Наведена Одлука донета 22.12.2017. године утврђује права у социјалној заштити и различите облике материјалне подршке у циљу обезбеђивања егзистенцијалног минимума и подршке социјалној интеграцији појединаца и породице. Такође, Одлука утврђује услуге у социјалној заштити које сматра активностима пружања подршке и помоћи грађанима и њиховим породицама ради побољшања, односно очувања квалитета живота, отклањања или ублажавања ризика, неповољних животних околности, као и развоја потенцијала корисника за самосталан живот.

Разноврстност нормираних права и услуга у области социјалне заштите указује на висок ниво посвећености града и његових органа за побољшање статуса најугроженијег слоја локалног становништва. Најзаступљенија права од стране ромске популације у граду Кикинди из наведене Одлуке су једнократне помоћи, као и право на материјалну подршку у виду бесплатног оброка из Народне кухиње на коју право има појединац или породица из категорије најугроженијих грађана.

1. Одлука о регресираном и бесплатном превозу[[12]](#footnote-12)

Овом одлуком град Кикинда уређује право на регресиран превоз и право на бесплатан превоз одређених категорија младих, пензионера, слепих и слабовидих лица, ратних војних инвалида, лица у стању социјалне потребе и других лица, као и услове и начин остваривања ових права, права код надлежног јавног предузећа и односе надлежних органа у вези с правом на регресиран и бесплатан превоз. Право на регресиран превоз остварују лица уколико испуњавају опште услове:

 1) студенти који имају пребивалиште на територији Града Кикинде - 40% регресиран превоз,

 2) ученици основних школа са пребивалиштем на територији града Кикинде за превоз у локалу - 50% регресиран превоз,

 3) пензионери са пребивалиштем на територији града Кикинде са примањима од 30.000,00 до 50.000,00 динара месечно, у нето износу - 50% регресиран превоз.

Имајући у виду спектар права за регресирани превоз, припадници ромске националне мањине у граду су корисници права садржаних у овом локалном нормативноправном акту.

За реализацију мера које су предвиђене претходним Одлукама обезбеђују се средства у буџету града Кикинда, Одлуком о буџету града Кикинде за 2024. годину. У години у којој се израђује Локални акциони план за социјално укључивање Рома и Ромкиња у граду Кикинди за период 2025-2027. годину, укупан износ издвајања за накнаде за социјалну заштиту из буџета на економској класификацији 472 иноси 179.850.650,00 динара, односно 4,54% свих расхода и издвајања у текућој години. Овај податак није свеобухватан, имајући у виду да одређену величину финансијских средстава Град издваја за права и услуге предвиђених нормативно - правним актима, а да се планирање расхода не врши на нивоу економске калсификације 472 – накнаде за социјалну заштиту из буџета. Реалнију слику издвајања за социјалну заштиту налазимо у функционалној класификацији расхода према Правилнику о стандардном класификационом оквиру и контном плану за буџетски систем, према којем:

- за функцију 020 – Старост се издвајају средства у висини од 16 милиона динара,

- за функцију 040 – Породица и деца се издвајају средства у висини од 61 милиона динара,

- за функцију 060 – Становање се издвајају средства у висини од 10 милиона динара,

- за функцију 070 – социјална помоћ угроженом становништву некласификованом на другом месту се издвајају средства у висини од 110 милиона динара,

- за функцију 090 – социјална заштита некласификована на другом месту издвајају се средства у висини од 68 милиона динара.

Према функционалној класификацији расхода укупна издвајања града у 2024. години износе 265 милиона динара (што је уједно и показатељ свих издвајања према програмској класификацији у програму 11 – Социјална и дечија заштита), а према релативном показатељу 6,70% у односу на укупан буџет финансиран из свих извора финансирања локалног буџета.

 За мере које су предвиђене напред наведеним Одлукама, а путем којих се делом обезбеђују и средства за социјално укључивање Рома и Ромкиња на подручју града Кикинде, потребно је и даље издвојити средства у буџету града – у току спровођења трогодишњег ЛАП-а, најмање у вредностима досадашњих апропријација према буџету за 2024. годину.

 Финансирање предвиђених мера, по предложеним активностима **у оквиру појединих посебних циљева из ЛАП-а**, подразумева њихово буџетирање путем Одлуке о буџету града у периоду спровођења акционог плана, дакле у периоду од 2025-2027, у складу са расположивим изворима финансирања у конкретној години буџетске потрошње. У складу са Упутством за израду програмског буџета, спровођење појединих мера потребно је планирати **као програмску активност** (текућа и континуирана делатност корисника буџета чијим спровођењем се постижу циљеви који доприносе достизању циљева програма), односно **као пројекат** (временски ограничен пословни подухват корисника буџета са јасно дефинисаним исходом, односно променом која се жели постићи, потребним ресурсима и управљачком структуром).

 Када се посматрају поједине области којима се ЛАП бави, онда поједине мере и активности према посебним циљевима припадају разним програмима локалног буџета.

1. **ПОСЕБНИ ЦИЉ 1: Повећање обухвата деце и младих у систему образовања на свим нивоима**

Према предложеним мерама из акционог плана, потребно је предвидети буџетска средства за финансирање организације трибине и различитих радионица за поједине узрасте деце и њиховим родитељима путем буџетирања оперативног плана Мобилног тима за инклузију Рома у граду Кикинди. Такође, материјалну подршку матурантима треба реализовати кроз усвојени, годишњи оперативни план МТ. За потребе финансирања радних листова за ромску децу која похађају ППП средства треба планирати унутар финансијског плана Предшколске уставнове „Драгољуб Удицки“ у програмској активности 2002-0002 Функционисање и остваривање предшколског васпитања и образовања. Бесплатне уџбенике и ужину треба планирати и извршавати у складу са досадашњом праксом буџетирања предметних права школске деце на територији града Кикинде.

1. **ПОСЕБНИ ЦИЉ 2: Унапређење запошљивости и запошљавања Рома и Ромкиња на локалном тржишту рада**

 За спровођење предвиђених мера и активности у области запошљавања највећи део средстава планира и извршава Национална служба за запошљавање, без учешћа градског буџета у финансирању предвиђених мера. Суфинансирање јавних радова од стране буџета града, заједно са средствима НСЗ, треба планирати у оквирима програма 3 – Локални економски развој, програмске активности 1501-0002 Мера активне политике запошљавања. Стручно оспособљавање Рома за рад у социјалном предузећу, као и само функционисање будућег социјалног предузећа, у првим годинама функционисања, могуће је планирати и суфинансирати преко програмске активности 1501-0003 Подршка економском развоју и промоцији предузетништва, са економском класификацијом 451 (454) у зависности од правне форме његовог оснивања и функционисања.

1. **ПОСЕБНИ ЦИЉ 3: Побољшање услова становања најугроженијих ромских породица**

Активности које се везују за овај посебан циљ треба да буду буџетиране у оквиру више програма локалног буџета. Активности које су предвиђене за мере 3.1. и 3.2. потребно је планирати у оквиру програма 1 - Становање, урбанизам и просторно планирање, путем програмске активности 1101-0004 Стамбена подршка, док за хитне интервенције могуће је предвидети средства у виду једнократне помоћи и других облика помоћи у програмској активности 0902-0001 а која је саставни део униформне структуре програма 11 – Социјална и дечија заштита.

1. **ПОСЕБНИ ЦИЉ 4: Повећање обухвата ромске популације превентивним прегледима у примарној здравственој заштити**

Ради реализације предвиђених активности у области здравља потребно је буџетирати средства за информисање и индивидуалне прегледе у породици путем буџетирања средстава за реализацију оперативног плана Мобилног тима за инклузију Рома, а активности под бројем 4.1.2 и 4.1.3 односно 4.2.1 и 4.2.2 планирати и буџетирати преко Дома здравља Кикинда и то у оквиру програма 12, програмске активности 1801-0003 - Спровођење активности из области друштвене бриге за јавно здравље, преко економске класификације 464 са циљем стварања услова за очување и унапређење здравља локалног ромског становништва. Средства за организацију школе за труднице, сходно делатности спроводиоца активности, планирати и извршавати путем програмске активности која је предвиђена за финансирање прогама Црвеног крста (0902-0018).

1. **ПОСЕБНИ ЦИЉ 5: Смањење корисника ромске националности који се пасивно ослањају искључиво на материјална давања кроз развој социјалног предузетништва и нових услуга социјалне заштите на локалном нивоу**

Предложене активности у области социјалне заштите, а које се обезбеђују у виду различитих права и услуга према локалним нормативно-правним актима треба обезбедити на начин досадашњег планирања и реализације буџета града. У случају активности која се односи на анкетирање о степену депријације ромске популације, средства за реализацију треба планирати у оквирима укупно предвиђених средстава за функционисање Центра за социјални рад (ПА 0902-0001), док остале услуге које се пружају локалном ромском становништву треба планирати у оквиру програма 11 – Социјална и дечија заштита, програмске активности 0902-0016 Дневне услуге у заједници, кроз различите економске класификације: 423 – Услуге по уговору, 424 – Специјалнизоване услуге, 472 – Накнада за социјалну заштиту из буџета и 481 – Дотација невладиним организацијама.

# **ОКВИР ЗА ПРАЋЕЊЕ, ВРЕДНОВАЊЕ УЧИНКА И ИЗВЕШТАВАЊЕ О СПРОВОЂЕЊУ ЛАП-а**

 Локални акциони план за социјално укључивање Рома и Ромкиња у Гради Кикинди за период 2025 – 2027. спроводи се реализацијом мера и активности које су детаљно разрађене у Акционом плану овог документа, **а за његово спровођење одговорно је** **Локално координационо тело за социјално укључивање Рома и Ромкиња.** Координационо тело се састаје најмање једном у три месеца (4 пута годишње) да би размотрио динамику спровођења мера и активности које су планиране ЛАП-ом за спровођење у текућој години, као и да би носиоци и партнери задужени за реализацију појединих мера разменили информације и размотрили уочене проблеме и начине њиховог превазилажења. Састанке координационог тела сазива председник овог тела који уједно утврђује и дневни ред састанака. Административне послове за ово тело обавља координатор за ромска питања.

 Највећи део одговорности за спровођење појединачних мера и активности у оквиру ЛАП-а лежи на организационим јединицама Градске управе Града Кикинде које су у акционом плану наведене као „носилац мере“ односно „носилац активности“. Такође, у релазацији мера и активности активно учествују и остали актери наведени у акционом плану као „партнери“. Реч је о широком спектру актера међу којима се, између осталог, налазе: предшколска установа, основне школе, средње школе, Дом здравља, Центар за социјални рад Кикинда, Центар за пружање услуга социјалне заштите Града Кикинде, Национална служба за запошљавање, Црвени крст, педагошки асистенти, здравствена медијаторка, Мобилни тим, ромска удружења итд.

 **Праћење реализације мера и активности** врши се преко показатеља учинка (показатељи резултата) који су дефинисани у АП за сваку поједничну меру и садрже циљане вредности за сваку поједначну годину споровођења. За праћење остварености општег и посебних циљева користе се показатељи исхода (за посебне циљеве) и показатељи ефеката (за општи циљ), чије су циљане вредности за последњу годину реализације ЛАП-а прецизно дефинисане самим документом. Праћење ЛАП-а обухвата низ задатака међу којима се налазе:

* редовна комуникација и размена информација између свих актера укључених у реализацију ЛАП-а и то електонским путем, одржавањем периодичних састанака и подношењем извештаја,
* прикупљање свих података и информација о томе како тече реализација конкретних мера и активности, укључујући и формирање оних евиденција које до сада нису вођене, а битне су за праћење и евалуацију — обезбеђеност и утрошак буџетских средстава за реализацију ЛАП-а, поштовање временског оквира спровођења активности, ниво укључености партнера и квалитет сарадње између партнера, број крајњих корисника мера и активности, оствареност планираних индикатора итд.,
* дефинисање превентивних мера у случају појаве ризика који могу угрозити спровођење ЛАП-а, односно предлагање конкретних акција за решавање проблема када се појаве и угрозе спровођење конкретних мера и активности,
* информисање јавности и свих заинтересованих страна о томе како тече спровођење ЛАП-а,
* припрема и подношење годишњих и трогодишњег извештаја о реализацији ЛАП-а.

 **Вредновање учинка (евалуација**) подразумева оцену релевантности, ефикасности, ефективности и одрживости ЛАП-а за социјалну инклузију Рома и Ромкиња у циљу његовог преиспитивања и унапређења, било у процесу његове ревизије или током новог процеса стратешког планирања. Вредновање учинка подразумева спровођење *еx-post* анализе ефеката у складу са одредбама Закона о планском систему и Уредбе о о методологији управљањa јавним политикама, анализи ефеката јавних политика и прописа и садржају појединачних докумената јавних политика. Планирано је **да екстерна *еx-post* анализа ЛАП-а буде спроведена у последњем кварталу 2027. године**, како би се обезбедила независна процена ефеката спроведеног ЛАП-а, као и улазне информације и препоруке за даље планирање социјалне инклузије Рома у Кикинди.

 **Годишњи извештај о реализацији ЛАП-а** подноси Локално координационо тело за социјално укључивање Рома и Ромкиња Градском већу најкасније до 30. априла текуће године за претходну календарску годину. Одговорност за припрему годишњих извештаја сноси Секретаријат за социјалну заштиту који најкасније до 15. јануара текуће године доставља образац годишњег извештаја свим организационим јединицама локалне самоуправе и партнерима (набројаним у АП као „носилац активности“ и „партнери“) да га попуне у погледу остварених показатеља резултата за мере и активности у чијој реализацију су непосредно учествовали. Рок за прикупљање података за потребе годишњег извештаја не може бити дужи од месец дана. Секретаријат за социјалну заштиту ће након прикупљања података приступити обједињавању годишњег извештаја за свих 5 области социјалног укључивања Рома, како би га до 20. априла упутио Локалном координационом телу, а оно га након одобрења подноси Градском већу до горе наведеног рока.

 **Трогодишњи / финални извештај о реализацији ЛАП-а** подноси Локално координационо тело за социјално укључивање Рома и Ромкиња Градском већу, а оно га доставља Скупштини града најкасније у року од 120 дана по истеку треће календарске године од дана усвајања ЛАП-а. Уз овај извештај доставља се и нови документ јавне политике (стратегија / програм / акциони план) којим се замењује ЛАП за социјалну инклузију Рома и Ромкиња 2025 – 2027. у новом планском периоду. Подела одговорности и начин припреме трогодишњег извештаја су исти као и код годишњих извештаја, само се за ову прилику користи посебан образац трогодишњег извештаја.

1. Tермин je усклађен са националном Стратегијом и представља посебан облик расизма који је усмерен према Ромима и као такав је препознат у међународним политикама и документима под називом “Antigypsyism”. Више детаља је могуће пронаћи на следећим линковима: <https://www.coe.int/en/web/roma-and-travellers/antigypsyism-/-discrimination>,

<https://www.enar-eu.org/about/antigypsyism/>, <https://antigypsyism.eu/> [↑](#footnote-ref-1)
2. Нацрт Акционог плана из августа 2015. године. [↑](#footnote-ref-2)
3. „Водич за припрему, буџетирање и праћење локалног акционог плана за инклузију Рома“, СКГО, 2019. [www.skgo.org/storage/app/uploads/public/164/508/695/1645086950\_SKGO%20-%20Vodic%20za%20inlkluziju%20Roma%20za%20web.pdf](http://www.skgo.org/storage/app/uploads/public/164/508/695/1645086950_SKGO%20-%20Vodic%20za%20inlkluziju%20Roma%20za%20web.pdf) [↑](#footnote-ref-3)
4. *Извор:* План развоја Града Кикинде за период 2022 – 2030. година, доступно на: http://www.kikinda.org.rs/Images/UserFiles/File/u%20fokusu/2022/Radna%20verzija%20Plana%20razvoja%20Grada%20Kikinde%20od%202022\_%20do%202030\_%20godine.pdf [↑](#footnote-ref-4)
5. Међу њима се налазе следећи образовни профили: помоћник бравара, помоћни угоститељ, сервир, пекар, издавалац алата, заваривач, аутомеханичар, механичар за мотоцикле, керамичар, возач, продавац, кувар. [↑](#footnote-ref-5)
6. Закон о социјалној заштити ("Сл. гласник РС", бр. 24/2011) [↑](#footnote-ref-6)
7. Одлука о социјалној заштити града Кикинде *(„Сл. лист општине Кикинда“ бр. 25/2011, „Сл. лист града Кикинде“ бр. 17/2016 и 25/2017)* [↑](#footnote-ref-7)
8. Резултати истраживања су доступни на: <https://ravnopravnost.gov.rs/wp-content/uploads/2024/09/Percepcija-romske-zajednc-o-diskriminaciji.pdf> [↑](#footnote-ref-8)
9. Повереник за заштиту равноправности (2023), Истраживање јавног мњења: Извештај о перцепцији грађана и грађанки о дискриминацији у Србији, Београд. Доступно на: <https://ravnopravnost.gov.rs/izvestaj-o-percepciji-gradjana-i-gradjanki-o-diskriminaciji-u-srbiji/> [↑](#footnote-ref-9)
10. У оквиру мере 2.2 Унапређење функционисања организација у друштвеним делатностима [↑](#footnote-ref-10)
11. *„Сл. лист општине Кикинда“ бр. 25/2011, „Сл. лист града Кикинде“ бр. 17/2016 и 25/2017* [↑](#footnote-ref-11)
12. *„Сл. лист града Кикинде“ бр. 20/2022* [↑](#footnote-ref-12)